open-index/open-wikipedia-markdown huggingface dataset:
蔡子強

**蔡子強**（，），香港時事評論員，現任香港中文大學政治與行政學系高級講師（Senior Lecturer），前任香港城市大學社會科學學部講師。

佢專門研究香港選舉制度、政黨同埋議會發展，並且喺香港各大報章發表文章。

2021年12月16號，佢同馬嶽出席《特區選舉：制度與投票行為》新書發佈會，當中兩人話，隨住2021年3月全國人大落實修改選制之後，舊有嘅選舉制度被改變，新嘅選舉制度喺組成、背後所反映民意嘅程度、運作嘅邏輯都有好大嘅變化，分析框架都同以前唔同，所以兩個會逐步淡出研究香港選舉同埋評論時事工作，而佢重話：「我哋嘅時代過咗去喇。」
## 感情生活
蔡子強曾經經常喺自己專欄提到張寶華。2022年1月21號，張寶華喺佢自己嘅YouTube頻道節目中，澄清蔡子強冇追過佢。

## 攷

## 連出去
* 香港中文大學：蔡子強導師
陳祖為

**陳祖為**（，）係香港政治哲學學者，喺香港大學政治與公共行政學系做過教授。

## 學術生涯
陳祖為早年居住喺九龍深水埗蘇屋邨，就讀鄧鏡波學校。喺香港中文大學攞到社會科學士學位後，佢去咗倫敦政治經濟學院修讀理學碩士，再喺牛津大學攞埋哲學博士學位。之後，陳祖為加入香港大學政治與公共行政學系，主要教授政治理論，一教就教咗成三十年，直至2021年。佢近年嘅研究範疇包括：儒家政治哲學、比較政治哲學、當代自由主義同民主理論、致善主義、人權同埋公民社會等，論文見於唔同知名國際期刊。1999-2000年，佢係哈佛大學哈佛燕京學社嘅訪問學人。2019至2022年期間，佢喺美國普林斯頓大學嘅「人文價值中心」擔任訪問教授，教儒家政治哲學。

## 政治參與
陳祖為一般被視為溫和民主派人士。2006年公民黨成立嘅時候，陳祖為係創黨成員之一，2014年退出 。2015年，佢聯同前公民黨成員湯家驊創辦智庫組織民主思路，並擔任民主思路聯席召集人，2017年8月退出。退出民主思路嗰陣，佢曾經公開批評湯家驊嘅言論太過針對民主派。

## 注

## 出面網頁

* 陳祖為個人網頁
逸峯

**逸峯**（）係香港新界粉嶺馬適路1號一個私人樓同商場住宅項目，由香港小輪同恒基兆業合作發展。

## 住宅
逸峯一共有4座住宅大廈，每座樓有29層，總共有728個單位，喺2014年第3季落成。

逸峯設有住客會所「逸峯薈Club Delight」，有兩層高，面積大約4萬平方呎，設施包括長約38米音樂泳池、宴會廳、兒童遊戲室、瑜伽室、舞蹈室、豪華3D電影院、桑拿室、音樂室、卡拉OK室、閱覽室、網絡空間等。

## 商場
商場叫逸峯廣場（Green Code Plaza），有兩層高，面積大約12萬平方呎，原本預計喺2015年6月開業，但係最終喺同年12月18號正式開業。

主要商戶有759阿信屋、佳宝超級市場、7-11便利店同薩莉亞意式餐廳等。商場設有行人天橋連接聯和墟市政大廈同其他鄰近建築。

2017年1月21號，洲立影藝旗下MCL粉嶺戲院喺商場地下開幕，設有3個影院，以照顧粉嶺同鄰近新界東地區居民嘅娛樂需要，係北區喺2009年後首間戲院。

### 裝修情況

Green Code Plaza.jpg|南中庭，2016年1月
Green Code Plaza north atrium.jpg|北中庭，2016年1月
Green Code Plaza east exterior in January 2016.jpg|東面外觀，2016年1月
Green Code Plaza south exterior in January 2016.jpg|南面外觀，2016年1月
Green Code Plaza under decoration in November 2015.JPG|西面外觀，2015年11月
Green Code Plaza before opening (November 2014).JPG|西面外觀，2014年11月


## 毗鄰
* 聯和墟
* 御庭軒
* 帝庭軒
* 綠悠軒
* 聯和墟市政大廈
* 聯和墟體育館
* 粉嶺公共圖書館
* 聯和墟街市及熟食中心
* 馬屎埔

## 參考
阿布都拉·巴達威

敦**阿布都拉·巴達威**（，）係馬來西亞第五任首相（2003年至2009年）。

## 爭議
### 親戚涉及醜聞
2005年10月27號，伊拉克石油換食品計劃腐敗案獨立調查委員會報告指出，佢兩名親戚涉及同伊拉克有關嘅「石油換取糧食」醜聞。

### 病危傳聞
2020年8月，社交媒體流傳阿布都拉嘅健康每況愈下，但佢特別助理傑菲里駁斥有關傳聞，並強調阿布都拉目前嘅健康嘢良好。同年10月，再度流傳阿布都拉病危嘅假消息，阿布都拉辦公室再發表文告否認，並話：「阿布都拉身體健康。」。

## 評價
馬來西亞伊斯蘭黨主席哈迪阿旺認為阿布都拉係一個「弱勢首相」，並評價佢領導遠不如前首相馬哈迪咁有魄力。

2018年3月27號，阿布都拉獲得亞洲策略與領導研究所（ASLI）頒發嘅「大馬人力資本發展之父」終身成就獎。亞洲策略與領導研究所首席執行員楊元慶表示，呢個獎係要表彰阿布都拉喺擔任首相同教育部長期間，對國家人力資源發展作出嘅貢獻。

## 參考
莫紮尼·馬哈迪

**莫紮尼·馬哈迪**（，）係馬來西亞第四同第七任首相馬哈迪同茜蒂啊斯瑪個仔。曾擔任巫統青年團領袖，後退政從商。

2021年3月22號，明訊（MAXIS，6012，主要板通信與媒體）宣布，阿薩拉惹敦烏達將於4月22號起卸下該公司主席一職，並由莫紮尼接任。

## 職業
同佢細佬慕克里·馬哈迪一樣，莫紮尼係一位商人，曾經喺巫統（UMNO）扮演過積極嘅角色，又曾經有一次擔任過Youth's Wing財政。由2006年開始，莫紮尼成為巫統喺吉打州入面其中一個選區代表，但係自此之後一直潛伏喺佢嘅政治活動度。佢喺巫統擔任 Sungai Layar Hujung 分支成員22年後，2008年5月同阿爸馬哈迪一齊退出巫統。

2019年6月，莫紮尼因「個人原因」辭咗 Opcom Group 所有職位。

## 參考
時空穿梭機

《**時空穿梭機**》（**Chrono Trigger**）係一隻日式 RPG。

類:Windows遊戲
類:PlayStation遊戲
類:i-Mode遊戲
類:PlayStation 3遊戲
類:任天堂DS遊戲
類:NES遊戲
類:Android遊戲
類:iOS遊戲
類:角色扮演遊戲
Coriolis力

喺物理學入面，**Coriolis力**係一種假力，作用喺一個旋轉緊嘅參照系入面郁緊嘅物體上。地球上面，北半球嘅氣旋逆時針轉，南半球嘅順時針，就係因爲有Coriolis力嘅存在。
海盜博弈

**海盜博弈**（）係一個數學博弈，係最後通牒博弈嘅多玩家版本。

## 遊戲規則
有五個理性嘅海盜甲、乙、丙、丁、戊得到100個金幣，想諗辦法分配。

呢五個海盜有嚴格嘅等級制度：由高至低，甲 > 乙 > 丙 > 丁 > 戊。

佢哋分配金幣嘅方法並唔係平均分配，而係咁嘅：由最高級嘅海盜開始，佢提出一個分配方案，然後由全部海盜投票決定通唔通過個方案（自己都有得投），只要獲得一半或以上嘅票數支持，提議就會通過，海盜就會根據提議分配。如果唔通過，提議人就會被掉落海，然後由剩低最高級嘅海盜再提出新嘅分配方案，直到有方案獲得通過爲止。

啲海盜會根據以下三個條件去決定佢哋嘅策略：首先，自己唔會被人掉落海；其次，自己攞到越多金幣越好；最後，如果其他條件相同，優先選擇掉其他人落海。

## 攷
馬屎埔村

**馬屎埔村**係香港新界粉嶺北一條原居民村落，接近梧桐河，喺聯和墟隔離。附近嘅綠悠軒同帝庭軒原本亦屬於馬屎埔村範圍。

馬屎埔高峰期有七百多戶，依家只剩返一百多戶；由1996年開始，村入面大約八成土地都畀恒基地產收購。

## 參考

類:粉嶺
紅星大獎

**紅星大獎**（）係新加坡一年一度嘅華語電視界頒獎典禮，由新傳媒私人有限公司舉辦，第一屆係喺1994年進行，為咗表揚喺過去一年有優秀表現嘅藝人同幕後人員，並透過旗下嘅8頻道直播。

## 得獎名單

* 紅星大獎2021

## 參考
公共專業聯盟

**公共專業聯盟**（，簡稱**公專聯**），係一個香港泛民主派嘅非牟利獨立組織。喺2007年3月25號成立。

組織緣起於2007年香港特首選舉，公民黨黨魁梁家傑參選令選舉廣受關注，選舉結束後，好多泛民主派選委同埋其他專業人士，決定以此為基礎，成立公共專業聯盟。早期公共專業聯盟成員唔少亦係公民黨成員。

雖然有唔少泛民主派政治人參加，佢哋經常發表政策研究報告同進行研討會嘅做法，立場亦相對比其他泛民主派背景嘅社運團體溫和，較多時候被視為一個智庫組織。

2013年3月21號，公共專業聯盟聯同其他民主派政黨同團體成立真普選聯盟。公共專業聯盟嘅作用係協調同埋統合專業力量，當時希望喺建制派佔絕對優勢嘅功能界別中增加議席。

## 代表人物
*梁繼昌
*莫乃光

## 參考
絕世好工

《**絕世好工**》（），係新加坡新傳媒私人有限公司製作嘅時裝電視劇，2016年首播，由吳岱融、陳泓宇、張振寰、林慧玲、歐萱同埋方偉傑領銜主演，梁來玲監製。
志在四方

《**志在四方**》（）係星加坡新傳媒私人有限公司製作嘅時裝電視劇，由鄭惠玉、陳莉萍、瑞恩、歐萱、戚玉武、陳漢瑋同埋姚懿珊領銜主演，監製係王尤紅。呢套劇係新傳媒喺中國國際影視展2013所推介嘅電視劇之一，亦係新傳媒50週年台慶劇。

## 記事

* 龔芝怡幫呢套劇作曲作詞，演唱同埋製作主題曲《幸福不難》，歌曲播出後受到歡迎。

類:星加坡電視劇
類:新傳媒私人有限公司
類:2013年電視劇
林慧玲

**林慧玲**（）係星加坡女演員，祖籍福建。而家係新傳媒私人有限公司旗下經紀合約女藝人，佢喺2005年星加坡環球小姐選美獲得「最上鏡小姐」獎項，被電視台導演睇中之後入行，因主演咗多套星加坡英文同華語電視劇而成名。

## 出面網頁
陳泓宇

**陳泓宇**（，）係星加坡男藝人，依家屬新傳媒私人有限公司經紀合約旗下。

佢喺24歲出道，至今已擔當多部電視劇嘅男主角。其中以《荷蘭村》，《志在四方》同《信約：動蕩的年代》為代表作。 佢喺2015年首次獲得紅星大獎最佳男主角，成為星加坡視帝。

## 出面網頁
戚玉武

**戚玉武**（）係新加坡男藝人，祖籍中國廣州，而家係新傳媒私人有限公司旗下經紀合約藝人。

## 經歷
### 出道
戚玉武本身喺中國內地出世同長大，喺廣州體育學院畢業。踏入娛樂圈之前係籃球專業出身。佢因為對舞台有興趣，大學階段曾經兼職做模特兒，亦攞過模特大賽嘅獎項。

### 加入娛樂園
佢喺1999年參加咗才華橫溢出新秀，並榮獲廣東賽區冠軍同埋最性格男新秀，仲去到新加坡參加總決賽，進入十大亞洲之星，第二年喺新加坡開始咗佢嘅演藝生涯。

喺事業初期，佢先從小角色做起，有啲人話佢演技木訥，佢後來都話好多年後先做到用真情實感去演戲。另一方面，佢亦面對喺新加坡無親人，感覺孤單同迷茫。不過，佢亦話可能係因為自己夠努力，所以就算呢個行業競爭好大，佢都仲有唔少機會。

後來憑著電視劇陸小鳳之決戰前後、小娘惹同埋走進走出等多部電視劇得到唔少新加坡觀眾嘅注意，喺2011年嘅紅星大獎憑走進走出首度獲頒年度最佳男主角大獎，再喺2016年憑志在四方II再度風光封帝同攞到超級紅星大獎。

2021年，佢憑住《我的女俠羅明依》再次攞到最佳男主角獎項。

## 作品
### 電影

### 電視劇

## 感情生活
戚玉武已經結咗婚，佢老婆係新加坡女藝人白薇秀，生咗一男一女。雖然兩公婆都係藝人，但戚玉武就曾經話過唔想同白薇秀一齊拍戲合作，原因係唔想私生活攤開畀人睇，或者夫妻檔變成賣點。

## 參考
志在四方II

《**志在四方II**》（），係新加坡新傳媒私人有限公司製作嘅時裝電視劇，由鄭惠玉、李南星、黃碧仁、瑞恩、歐萱、戚玉武同埋陳欣淇領銜主演，劉松仁同陳美鳳特別客串，袁樹偉同埋黃芬菲監製。呢套劇係新傳媒喺第21屆上海電視節、中國國際影視展2015所推介嘅電視劇之一，亦係新傳媒52週年台慶劇。

## 獎項
呢套劇喺紅星大獎2016入圍15項獎項，合共26次提名。佢亦係少數五部同時入圍「最佳電視劇」同「最佳主題曲」嘅電視劇（另外幾套係：《118》、《起飛》 、《信約：我們的家園》同《虎媽來了》）。呢套劇榮獲12個獎項，打破《紅星大獎》史上記錄。

## 參考
鄭惠玉

**鄭惠玉**（英文名：，）係新加坡女藝人，籍貫潮州，因為不時登上頂尖周刊嘅封面人物同埋喺娛樂圈嘅地位，而享有千面女郎、加利谷山女王同封面女郎嘅美譽；佢而家係新傳媒私人有限公司旗下經紀合約藝人。

## 部分演出作品
* 1989年：鐵警雄風
* 1996年：金枕頭 
* 1996年：雙天至尊
* 2013年：志在四方
* 2015年：志在四方II
* 2018年：給我一百萬、你也可以是天使3
*2020年：單翼天使

## 攞過嘅獎
佢喺1994年至2003年，連續10次獲得紅星大獎十大最受歡迎藝人，而且喺第一位獲得超級紅星嘅女藝人，仲係3屆新加坡視后。

## 參考
國家初級學院

**國家初級學院**，簡稱**國初**，係星加坡第一間初級學院，1969年建校，提供兩年制高中課程，學生讀完之後會參加星加坡-劍橋高級水準會考（Singapore-Cambridge GCE 'A' Level）。國初喺每年嘅初級學院排名都排喺頭五名，係星加坡一間優秀嘅初級學院。

## 舊生
* 李顯龍：星加坡第一任總理李光耀個仔，新加坡第三任總理
* 李顯揚：星加坡第一任總理個仔，李顯龍細佬
* 歐萱：星加坡藝人
* 郭蕙雯：星加坡藝人
李顯揚

**李顯揚**（Lee Hsien Yang，）係星加坡政治人，祖籍廣東省梅州市大埔縣高陂鎮唐溪村嘅客家人，屬新加坡前進黨；前新加坡民航局董事會主席（2007-2018），曾經喺1995年至2007年間擔任新加坡電信總裁，以及喺2007年至2013年間擔任星獅集團董事會主席。佢係新加坡現任總理李顯龍嘅細佬，但近年喺新加坡政治舞台入面同佢有唔少紛爭，因而引起一啲傳媒嘅關注。

## 參考
新加坡前進黨

**新加坡前進黨**（、、；簡稱**PSP**）係星加坡一個在野政黨，由曾經參選總統嘅國會前議員陳清木喺2019年8月3號創立。

佢哋誓言終結人民行動黨嘅一黨獨大，同其他反對黨合作阻止行動黨跨過三分之二議席嘅修憲門檻，仲得到總理李顯龍細佬李顯揚嘅支持。2020年6月，李顯揚正式加入前進黨，但未有出戰2020年新加坡大選。

## 參攷
介面

**介面**，喺科學，係指兩個系統之間互相掂住嘅地方，常見嘅介面包括：
* 物質同物質之間嘅介面，叫做物質介面
* 人同機器之間嘅介面，叫做人機介面或者用家介面，包括
** 圖像用家介面
** 命令行介面
** 聲用家介面
** 腦機介面，等等
* 機器同機器之間嘅介面，包括
** 應用程式介面
** HDMI（高清晰度多媒體介面），等等
One United People

**One United People**，中文版本係《**全心全意**》，係新加坡2003年國慶慶典嘅主題曲，由孫燕姿主唱，Joahun Wan作曲。中文版由旻慶康填詞。

呢次係繼2002年《一起走到》（We Will Get There）之後，孫燕姿第二次主唱新加坡國慶主題曲。呢首歌算係其中一首最出名嘅星加坡國慶慶典主題曲，孫燕姿喺2015年再次喺新加坡國慶慶典公開演唱。

## 參考
中國大陸綜藝節目一覽

**中國大陸綜藝節目一覽**羅列喺中國中央電視台同各地方衛視嘅中國大陸綜藝節目、真人騷節目。

## 1990-2011年

## 2012年

## 2013年

## 2014年

## 2015年

## 2016年

## 2017年

## 2018年

## 2019年

## 2020年

## 2021年

## 注

## 參考

## 睇埋
*湖南衛視
*浙江衛視
*東方衛視
*江蘇衛視
*中央電視台
*台灣綜藝節目一覽
*韓國綜藝節目一覽
*日本綜藝節目一覽
*歐美綜藝節目一覽
電子琴

**電子琴**（）係一種鍵盤樂器，一般分為兩種，分別係座立式電子琴同手提電子琴。電子琴嘅聲音輸出，由電子元件發出音頻嘅電子訊號並擴大，經由耳機或喇叭發出聲音。內部元件包含鍵盤、聲音產生器、節奏、和弦產生器、放大器同擴音器、人機介面軟體，有啲重會有記憶體、MIDI等。

## 簡介
電子琴，有模擬各種樂器嘅音色庫，使用者可以根據樂曲嘅需要，選用合適嘅音色、節奏同和弦，達成各種演奏效果。電子琴嘅演奏有部分係通過自動和弦伴奏嚟配合完成嘅，喺音樂中和弦嘅連接推動咗旋律嘅進行，唔同嘅和聲連接，形成咗唔同嘅音樂色彩。

用喺專業音樂製作嘅電子琴叫做「電子合成器」，使用者可以自己編輯修改音色同節奏風格，甚至可以傳送到電腦度，並通過網路同其他人分享作品。而運用咗電子技術做成具有好似鋼琴盤按鍵手感嘅樂器叫做「電鋼琴」或「數碼鋼琴」。

## 基本功能
* 標準鍵盤（49鍵、54鍵、61鍵、76鍵、78鍵、88鍵）
* 音色切換（切換演奏嘅樂器）
* 節奏切換
* 音量控制
* 自動伴奏（和弦）

## 發聲原理
;目前已知各種電子琴嘅發聲原理，有兩種唔同嘅方式：
*FM音源
::FM(t) = A~\sin(2\pi Ct+I~\sin(2\pi M t))
* DAC（Digital to Analog Converter），數碼類比轉換器

## 出面網頁
*Introduction to professional keyboards and home keyboards
*How many keys should be on the keyboard
*Vintage Synthesizer and Electronic Keyboard Resource -- Famous players, suggested listening, and history
*Essay on how advantages of electronic keyboards can be squandered when they are in the wrong hands
當年情

《**當年情**》係1986年電影《英雄本色》張國榮主唱嘅主題曲，由顧嘉煇作編曲，黃霑填詞。除咗片尾嘅人聲版，樂曲亦變奏做純音樂，用喺電影嘅煽情場景。呢隻歌喺同年10月收錄喺張國榮嘅粵語唱碟《愛火》，並拍咗MV；之後再收錄喺國語專輯《英雄本色當年情》，並由台灣詞人詹德茂重新填詞。

## 獎
*第九屆十大中文金曲頒獎音樂會－十大中文金曲
*第四屆十大勁歌金曲頒獎典禮－十大勁歌金曲、最佳作曲獎、最佳編曲獎

## 文化影響
*台灣歌手王若琳喺2014年推出嘅《午夜劇院》專輯，亦翻唱咗呢首歌嘅國語版，仲成為咗主打歌之一。

## 參考
愛火

**愛火**可以係：
*愛火 (張國榮唱碟)，張國榮喺1986年出嘅唱碟。
*愛火 (孫耀威唱碟)，孫耀威喺1994年出嘅唱碟。
恒生科技指數

**恒生科技指數**（）係香港上市嘅科技股指數，反映香港上市嘅科技公司整體表現嘅指標，推出初期被稱呼做「港版納斯達克指數」。該指數由恒生指數有限公司負責計算，由30隻成份股嘅市值計算出來，成份股每季檢討一次。

## 史
恒生科技指數喺2020年7月27號啟動。

## 成份股
由2021年3月15號起，恒生科技指數30隻成份股包括： 

* 阿里健康（）
* 金蝶國際（）
* 比亞迪電子（）
* ASM PACIFIC（）
* 騰訊控股（）
* 中興通訊（）
* 閱文集團（）
* 同程藝龍（）
* 明源雲（）
* 中芯國際（）

* 聯想集團（）
* 快手－Ｗ（）
* 華虹半導體（）
* 新東方在綫（）
* 小米集團－Ｗ（）
* 平安好醫生（）
* 微盟集團（）
* 瑞聲科技（）
* 舜宇光學科技（）
* 美團－Ｗ（）

* 金山軟件（）
* 眾安在綫（）
* FIT HON TENG（）
* 京東健康（）
* 海爾智家（）
* 京東集團－ＳＷ（）
* 萬國數據－ＳＷ（）
* 阿里巴巴－ＳＷ（）
* 祖龍娛樂（）
* 網易－Ｓ（）

### 成份股變動​

## 睇埋
* 恒生指數
* 恒生香港上市生物科技指數

## 攷

## 出面網頁
* 
* 
* 

類:香港股市指數
倩女幽魂 (歌)

《**倩女幽魂**》係香港歌手張國榮喺1987年主唱嘅同名電影主題曲。呢隻歌由黃霑作曲填詞、戴樂民編曲。有粵語同國語兩個版本，歌詞大概有幾個地方有分別；前者收錄喺張國榮同年出嘅唱碟《Summer Romance '87》，後者就出現喺1988年出嘅唱碟《拒絕再玩》。呢隻歌提名過第7屆香港電影金像獎頒獎禮最佳電影歌曲。

後來幾部《倩女幽魂》相關影視都引做主題曲，包括1995年嘅《倩女幽魂前傳》（歌手高勝美）、2003年嘅《倩女幽魂》（歌手陳曉東）、2011年嘅《倩女幽魂》（原版歌）同2020年嘅《倩女幽魂：人間情》（歌手阿雲嘎同劉惜君）。

## 創作背景
張國榮講過歌名原本係《人生路茫茫》，但經理人陳淑芬覺得意頭唔好（諧音「亡」），張國榮想縮短做《人生路》，佢又話三個字嘅歌名唔「旺」佢，於是跟返電影同名去改。

黃霑講過主旋律係佢同新藝城一班影人參觀法國康城影展嗰陣，一夜寫返嚟嘅，填好詞即刻通過。歌詞寄予咗深意，「路隨人茫茫」寫嘅係當時香港人嘅心態。

到錄歌嗰陣，樂器演奏方面有二胡家黃安源同琵琶師林風兩位音樂。佢又形容張國榮錄音「快而準而好」，令唔同製作單位都滿意。

## 派台同發行
張國榮所屬唱片公司新藝寶嘅老闆陳少寶喺網上電台節目入面講過，嗰陣已將主打曲《無心睡眠》派台，唔可以再派第二隻，但電影方就催佢盡快派台去宣傳電影，張國榮就認為電影上映嗰陣隻歌自然會熱播，嗰陣應該全力宣傳《無心睡眠》，令陳少寶覺得好難做；到《Summer Romance '87》唱碟出嗰陣，又錯誤咁將呢隻歌放喺最後一軌，令電影方好唔滿意。

## 音樂特徵
隻歌嘅結構係「一段體」（即全曲唔分主副歌，齋以一個重重覆覆嘅樂段構成），並用小調調式寫出嚟，旋律舒緩。編曲就係民族樂器、電子合成器同爵士鼓嘅混搭。中段達二分鐘嘅純樂器間奏，明報專欄作者孔昭形容「有濃厚交響樂味道」，先係二胡、琵琶、古箏漸次加入演奏，然後音樂色彩劇變，鼓混合琵琶以相當一致嘅音高同節奏反覆演奏做十多次後，回歸平靜嘅人聲部分結束。

## 評價
有論者認為詞人寫活咗寧采臣微妙迷茫嘅心態，亦講咗「人生如夢的中國生死觀」。騰訊網一專欄就認為黃霑以深厚嘅文言根基，「將東方古典的宿命主題，融入到略帶陰氣的旋律氛圍裡」，畀咗一部商業鬼片更深嘅內涵，產生出一隻經典嘅「中國風」歌。

中國人民大學哲學院美學專業講師馮慶認為黃霑幫電影系列《倩女幽魂》而寫嘅歌，亦可以做互有關連嘅系列作觀。首先黃霑因「政治社會動盪對『快樂少年郎』嘅美夢探尋（《倩女幽魂》）可能造成嘅傷害引發咗『不許紅日，教人分開，悠悠良夜不要變改』（《黎明不要來》）嘅傷悼情緒」，再喺續集主題曲《人間道》表達咗因現實風波而激發嘅憤怒，最終喺第三部嘅主題曲《道道道》入面重建理想嘅政治心態。

## 現場演繹
張國榮喺《百事巨星張國榮演唱會》同《張國榮告別樂壇演唱會》唱過呢隻歌。

## 參考

## 連出去
*張國榮嘅《倩女幽魂》
倩女幽魂

**倩女幽魂**可以係：
*倩女幽魂 (歌)
*倩女幽魂II：人間道
*倩女幽魂III：道道道
*倩女幽魂 (1960年電影)
*倩女幽魂 (1987年電影)
*倩女幽魂 (2011年電影)
恒生香港上市生物科技指數

**恒生香港上市生物科技指數**（）係香港一個生物科技股金融指數，反映香港上市嘅生物科技公司嘅整體表現。該指數由恒生指數有限公司負責計算。

## 史
恒生科技指數喺2019年12月16號推出。

## 成份股
由2021年3月15號起，恒生香港上市生物科技指數​51隻成份股包括：

* 阿里健康（）
* 四環醫藥（）
* 遠大醫藥（）
* 長江生命科技（）
* 微創醫療（）
* 康哲藥業（）
* 威高股份（）
* 石藥集團（）
* 國藥控股（）
* 加科思－Ｂ（）
* 中國生物製藥（）
* 先健科技（）
* 歐康維視生物－Ｂ（）
* 麗珠醫藥（）
* 方達控股（）
* 三生製藥（）
* 金斯瑞生物科技（）

* 愛康醫療（）
* 信達生物（）
* 維亞生物（）
* 君實生物（）
* 錦欣生殖（）
* 雲頂新耀－Ｂ（）
* 石四藥集團（）
* 先聲藥業（）
* 藥明巨諾－Ｂ（）
* 綠葉製藥（）
* 復星醫藥（）
* 藥明生物（）
* 藥明康德（）
* 啓明醫療－Ｂ（）
* 上海醫藥（）
* 基石藥業－Ｂ（）
* 復宏漢霖－Ｂ（）

* 華潤醫藥（）
* 泰格醫藥（）
* 翰森製藥（）
* 康龍化成（）
* 聯邦制藥（）
* 百濟神州（）
* 康希諾生物－Ｂ（）
* 京東健康（）
* 德琪醫藥－Ｂ（）
* 嘉和生物－Ｂ（）
* 再鼎醫藥－ＳＢ（）
* 康方生物－Ｂ（）
* 康寧傑瑞製藥－Ｂ（）
* 諾誠健華－Ｂ（）
* 榮昌生物－Ｂ（）
* 沛嘉醫療－Ｂ（）
* 康基醫療（）

### 成份股變動​

## 睇埋
* 恒生指數
* 恒生科技指數

## 攷

## 出面網頁
* 
* 
* 

類:香港股市指數
張國榮告別樂壇演唱會

《**張國榮告別樂壇演唱會**》香港歌手張國榮係1989年同1990年喺世界各地開展嘅一次巡迴演出活動。

## 簡介
演唱會香港站喺香港紅磡體育館搞，由1989年12月21號演出至1990年1月22號。總共33場演出。

1989年9月17號，33歲嘅張國榮突然宣佈退出歌壇，喺記者招待會入面話喺紅磡體育館搞33場個唱嘅原因係因為一場個唱代表一年嘅歲數。由於早前陳慧嫻先喺紅館開完6場《幾時再見演唱會》，而公眾嘅反應都好熱烈，所以有啲報道話哥哥封咪、陳慧嫻去美國留學、譚詠麟38場破紀錄嘅總場數，就象徵緊1990年代嘅香港樂壇將由張學友帶頭，哥哥轉型做電影人，梅艷芳轉移到電影同慈善發展，繼續保住「大姐大」的身分。

黎小田做演唱會嘉賓，以客串身份彈奏張國榮喺華星唱片時代嘅歌《不怕寂寞》同《我願意》。

1989年度十大勁歌金曲頒獎典禮喺1990年1月21號搞，搞緊演唱會嘅張國榮出席唔到頒獎禮。無綫電視派出周慧敏去紅磡體育館現場將十大勁歌金曲《由零開始》同埋最受歡迎男歌星獎座頒畀張國榮。

而張國榮喺最後一場演唱會，喺唱完《寂寞夜晚》後，就同黎小田喺舞台上繞場一圈，行到觀眾席同觀眾握手同收禮物，全場雷動。唱完《由零開始》後，佢同萬幾位紅館觀眾講咗做歌手嘅心得，仲向歌迷透露退休後會開咖啡店，仲講笑話有佢嘅告別樂壇演唱會飛尾嘅觀眾，去佢嘅咖啡店，第一杯咖啡係免費。喺唱緊《共同渡過》嗰陣仲攞到羅文送花多謝，之後仲喺台上喊住咁唱《風繼續吹》，觀眾嘅反應仲喺此起彼落。喺唱完最後一隻《風再起時》向觀眾告別嗰陣，台中央突然冒起白煙，升上一個咪座，佢就將手上嘅銀咪雙手插喺咪座度，然後行返後台，將銀咪高掛，正式告別樂壇。

張國榮重返樂壇後，咖啡店為你鍾情最終喺1996年正式開幕，張國榮都記得承諾，畀手持演唱會票尾嘅觀眾，免費享受咖啡一杯，不過只經營咗幾年就執笠。

以下係張國榮告別樂壇演唱會巡迴演唱行程表（香港站冇計）：

## 紀錄
*第一位喺韓國搞演唱會嘅香港歌手
*第一位喺日本搞個人演唱會嘅華人男歌手

## 參考
蘇丹哈芝奧瑪阿里賽夫汀跨海大橋

**淡武隆大橋**（），全名**蘇丹哈芝奧瑪阿里賽夫汀跨海大橋**（馬來文：Jambatan Sultan Haji Omar Ali Saifuddien），係汶萊一條大約30公里嘅跨海大橋，連接摩拉縣同淡布隆縣。呢條橋開通之後汶萊人唔使再經馬來西亞沙撈越林夢往返境內兩地。大橋喺2020年3月17號正式通車，工程由南韓大林產業同中國建築承建，呢條橋亦係汶萊一個地標之一。

呢條大橋每日開上晝6點至夜晚10點，只有汶萊註冊嘅1、3、4同6級別執照嘅車先可以用，但係商用車輛5級別，可以向大橋保養維護辦公室提交使用申請，單車同行人就唔可畀行呢條大橋。

大橋使用者亦需要遵守普通車輛時速80公里，商用車時速65公里。至於外國註冊嘅商用車就只可以使用依家獲准使用嘅東盟高速公路150（Asean Highway 150）。

呢條大橋嘅官方全名係用第28世汶萊蘇丹奧瑪阿里賽義夫汀三世命名。

## 參考
香港第二上市公司一覽

**香港第二上市公司**係指喺香港交易所第二上市（Ｓ股）嘅公司。

## 香港第二上市公司

## 香港前第二上市公司

## 攷
香港上市唔同投票權架構公司一覽

**香港上市唔同投票權架構公司**係指喺香港交易所公開買賣股份嘅唔同投票權架構（Ｗ股）公司。

## 香港上市唔同投票權架構公司

## 香港前上市唔同投票權架構公司
建滔積層板

**建滔積層板控股有限公司**（，）係一間喺香港聯合交易所上市嘅投資控股公司，係全球最大嘅積層板生產商之一。2006年12月7號，將本身嘅積層板業務分拆上市，建滔化工係公司家下最大股東。

公司嘅主要業務係生產覆銅面板，覆銅面板可以用喺生產印刷線路板，再應用喺各類電子產品。

建滔積層板自上市股價高見港元9.93緡後就一路跌，股價長期低過招股價7.73緡，好多投資者損手，公司被戲稱「**見高即沉板**」，即係話股價升到咁上下就即刻跌。股價到2017年先至升返當年招股價之上，至2021年3月22號股價創歷史高位17.60緡，市值去到將近550億港元。

2012年4月，建滔積層板買咗江蘇崑山兩幅地皮用嚟發展住宅。

## 攷

## 出面網頁
*   

類:香港電子公司
類:香港上市工業公司
類:中國民營企業
類:深圳公司
類:中國房地產開發公司
類:石門
彼得·佩迪魯

**彼得·佩迪魯**（），花名**蟲尾**（），係英國作家J. K. 羅琳寫嘅奇幻小說《哈利波特》系列嘅其中一個角色。曾經係鳳凰會嘅人，企喺鄧不利多嗰邊，後嚟做二五仔，出賣咗詹姆·波特同莉莉·波特兩公婆，間接導致佢哋嘅死亡。「蟲尾」個名係出自佢個動物化身即老鼠仔。
水仙·馬份

**水仙·馬份**（Narzissa Malfoy）係英國作家J. K. 路靈寫嘅奇幻小說《哈利波特》系列嘅其中一個角色。原姓布萊克，出身於二十八神聖家族之一嘅布萊克家族。嫁咗畀魯休思·馬份，係跩哥·馬份嘅阿媽。水仙對佢個仔嘅愛超出一切，甚至可以爲咗佢個仔背叛佢嘅主人佛地魔。相反，佢嘅家姐貝拉·雷斯壯係極忠心於黑魔王佛地魔。
塵緣

《**塵緣**》係香港歌手羅文喺1988年推出嘅歌，由徐日勤包辦作編曲，有粵語同國語兩個版本，前者由林夕填詞；後者由娃娃填詞，係台灣古裝電視劇《八月桂花香》嘅主題曲。

## 背景同詞曲
徐日勤寫嘅旋律帶有少少中國味，編曲以合成器為主。

林夕按曲風同羅文嘅歌路去揾靈感，並用較抽象同面向大眾嘅角度描繪個人嘅經歷：聚散匆匆嘅大學宿舍生涯；但佢表示過唔太鍾意呢個填詞，因為填詞嗰陣計得太精密。隻歌收錄喺羅文嗰年3月出嘅粵語唱碟《塵緣》，1989年1月亞洲電視外購《八月桂花香》嗰陣都佢被攞嚟做主題曲。

羅文喺1987年尾開始開拓台灣市場，1988年8月被請做台視10月開播嘅《八月桂花香》演唱主題曲，並沿用《塵緣》嘅樂曲。筆名係娃娃嘅陳玉貞睇完《八月桂花香》嘅劇情大鋼後填詞，用咗淺白嘅文言。隻歌收錄喺羅文嗰年年尾出嘅國語唱碟《塵緣》。

## 評價
詞評人黃志華認為林夕喺借景襯情度寫得幾好，歌詞境界「幽冷」。

評論人胡又天認為國語版曲、詞、演唱嘅風格「淡然和暢」；詞人用古典詩詞「香草美人」嘅筆法，去寫「一位有殘夢、有感悟的過來人」。音樂人陳樂融就讚賞歌詞尾句嵌入劇名，「暗」一字「展露了『流年幾度偷換』的高級無奈」。

## 迴響同獎
粵語版攞到1988年無線電視勁歌金曲第一季季選獎，同埋上過香港電台中文歌曲龍虎榜一個禮拜冠軍。

國語版普遍被當做羅文嘅國語代表作，評論人管仁健又認為呢隻歌比《八月桂花香》流傳得仲廣
。

## 參考
一切隨風

《**一切隨風**》係香港歌手張國榮出嘅第24張錄音室唱碟、第17張粵語錄音室唱碟。喺2003年7月8號由環球唱片發行。呢張係張國榮最後一張錄音室唱碟，喺佢過世後由環球唱片發行。

## 簡介
2004年4月，呢張唱碟攞到2003年IFPI唱片銷量大獎十大銷量廣東唱片獎。

## 曲目

## 參考
陪你倒數

《**陪你倒數**》係香港歌手張國榮出嘅第22張錄音室唱碟、第15張粵語錄音室唱碟。喺1999年10月13號由環球唱片發行。

## 曲目

## 獎
;《左右手》
*1999年度叱咤樂壇流行榜叱咤樂壇至尊歌曲大獎
*1999年度新城勁爆頒獎禮：十大勁爆歌曲年度歌曲大獎
*第23屆十大中文金曲頒獎音樂會：十大中文金曲、金曲銀禧榮譽大獎

## 唱碟派台歌嘅成績

## 參考
劉兆佳

**劉兆佳**（，），祖籍廣東東莞，香港親中派政治人、時事評論員，現任中國全國政協香港區委員同埋全國港澳研究會副會長。佢亦係前香港特區政府中央政策組首席顧問（2002年至2012年）。

## 政治立場
佢嘅政治立場係親中派，而且反對一啲西方社會廣為接納嘅普世價值，例如程序公義同民主政制。

佢喺北京2021年3月繞過香港人，通過大幅削減直選議席比例嘅議案入面，亦曾經公開支持，推崇新制度下對嘅政治審查，又訴諸於西方社會對中國嘅敵視。公民黨前立法會議員陳家洛就揶揄佢，話佢不如話當權者安全緊要啲。

## 參考


類:香港時事評論員
程序正義

**程序正義**（）或者叫做**程序公義**、**程序公正**，係指喺解決爭端等資源分配嘅過程入面嘅公平理念。程序正義所討論嘅常見問題，都係有關司法同法律程序管理嘅問題，呢啲程序正義有關正當法律程序（美國）、基本公正原則（加拿大）、程序公平（澳洲）同自然正義（其他普通法司法地區） 。

程序正義嘅理念亦可可以用喺法律之外，例如解決衝突、利益同埋責任分配等 。

## 參考
雙天至尊

係新加坡廣播局（新傳媒前身）製作嘅華語電視劇 ，第一部播映完畢後，迴響極佳，於是喺1996年同2002年開拍咗第二部同第三部，形成三部曲。

《雙天至尊》係星加坡第一部有關賭博嘅電視劇。由星加坡電視演員鄭惠玉（飾演洛其芳）同李南星（飾演言飛）擔綱主演。故事背景設喺一個虛構嘅珊瑚島上，主要描寫兩個家族激烈嘅對抗同鬥爭。
李南星

**李南星**（，），籍貫廣東潮陽，新加坡華人男明星，而家係新傳媒私人有限公司部頭合約男藝人，喺新加坡同鄭惠玉並稱「新加坡一哥、一姐」，佢嘅男性魅力同從容不迫嘅大將之風，令啲人攞佢同國際知名藝人周潤發相提並論。

## 經歷
### 成為演員之前
成為演員之前，佢喺一間酒店做咖啡店侍應同攞行李，之後被當時嘅電視人毛威發掘。最初李南星拒絕，但毛威仍然邀請佢去睇電視台嘅環境，輾轉之後佢就入咗電視台，喺1986年出道。

### 開始走紅
李南星一踏入娛樂圈就做到主角，而《邊緣少年》就係李南星嘅成名作品，比起佢以往拍過嘅戲中，呢套戲佢戲份重得多。之後佢仲得到「新加坡周潤發」嘅美譽，就連周潤發喺1984年新加坡紅星大獎頒獎畀佢嗰陣，都講笑話叫佢唔好去香港發展，唔係嘅話佢會冇工開。

從1994年到2003年，佢連續十年當選新加坡紅星大獎最受歡迎男藝人之一。

佢嘅知名度，甚至吸引香港老戲骨李香琴欣賞，喺1994年，李南星喺《龍鳳呈祥》飾演李香琴個仔，兩人喺入面有好多對手戲，李香琴曾經邀請佢去香港發展，但當時李南星覺得自己仍然喺摸索階段，而且覺得驚而拒絕。

### 沉迷賭博嘅人生
李南星憑賭博劇《雙天至尊》系列深情賭王言飛嘅角色，獲得好高知名度，但亦因為賭博，佢步入咗人生嘅谷底。

李南星喺2018年同2021年，分別接受香港基督教媒體視博恩節目《星火飛騰》同新傳媒電視節目《神秘嘉賓》接受訪問嘅時候，佢就透露咗當時嘅經歷，話自己當時喺娛樂圈雖然發展唔錯，但都擔心演藝合約會被中斷，所以嘗試自己投資做生意，但就俾人呃咗100萬新加坡元，喺結束自己嘅生意後，佢急於還債（有成200萬新幣）想走捷徑，覺得唔知拍到幾時先可以還嗮，然後佢當時又咁啱拍緊《雙天至尊2》，佢諗住可以好似喺套戲入面咁樣好快贏啲錢返嚟還債，於是就攞住20萬去咗雲頂嘅賭場，仲着埋當時拍劇嘅戲服，當時賭場當佢係VIP咁迎接，但最終都被賭博打敗，債台高築，高達300萬新幣，走入咗人生谷底。佢憶述當時亦好難再借錢，唔識應對債主，為咗搵錢還債連一啲幕後工作同臨時演員都去做，要將身段放到最低。當時，佢甚至用菸酒麻醉自己，逃避人生。最後，佢用咗4年時間還嗮啲債。

### 成為基督徒
佢曾經試過尋求風水法師、算命師父嘅幫忙，亦試過到泰國求大佛牌來戴，但情況反而仲差。經歷過賭癮、酒癮、煙癮嘅困擾後，佢係2003年成為咗基督徒，而之前呃佢嘅合夥人，亦賠償咗佢嘅損失。佢2010年起開始喺唔同教會分享自己嘅經歷，2015年以自身經歷由他人動筆，出版咗《真實戲劇》（The Real Picture）一書，以「賭王」身份（佢係《雙天至尊》系列入面大受歡迎嘅角色）勸人回頭。而另一個新加坡基督徒男藝人陳泰銘喺2019年1月《星火飛騰》訪問嘅時候，亦曾經透露，向佢傳教嘅其中一個人，就係李南星**。**

### 成立經理人公司同埋發展唔同嘅生意
佢近年成立咗經理人公司LNX Global，主攻中國內地市場，旗下嘅藝人包括郭威樂、宋怡霏、陳欣淇、包勳評等等。另外佢亦同烘焙品牌推出自己原創口味嘅麵包“阿哥咖哩雞”同埋“阿哥干貝蝦米牛角麵包”。

## 婚姻生活
李南星曾經同女藝人楊莉冰喺1994年結婚，但去到2005年離婚。李南星曾經表示，佢哋分開嘅原因係性格不合，二嚟係各自追求自己嘅理想同事業，同第三者無關。

## 演出作品

### 電視劇

### 綜藝節目

* 2021年：《星 • 料理》

## 獎項

### 演技獎項

### 其他獎項

## 碎料
* 李南星喺2018年曾經話自己「Old School」，唔太習慣用社交媒體，除咗想保持一貫嘅低調外，亦唔想太依賴電子科技，失去真我。
* 佢喺唔少電視劇入面都演出賭場大亨、警察、律師等比較正經嘅角色。但喺《財神爺》入面，佢顛覆正經形象，佢曾經就話自己唔知點樣搞笑。

## 參考
山岸愛梨

**山岸愛梨**（）係日本女天氣預報員。

## 出面網頁
* 
* 
* 
* 
* 
* 
* 

類:日本藝人
周澤榮

**周澤榮**（Chau Chak Wing，）係喺澳洲經商嘅中國人。

## 部分有名嘅業務
佢旗下業務主要有僑鑫集團，比較多澳洲華人認識嘅，係旗下嘅澳洲中文傳媒《澳洲新快報》，但新快報已經喺2019年結束咗報章業務，而喺2021年3月29號，佢哋公司網站宣布，因為業務全面轉型，停止更新旗下網站。

## 政治參與同其他事件
喺2018年8月，美國政府嘅美中經濟與安全審查委員會China's Overseas United Front Work: Background and Implications for the United States報告書，當中點名提到周澤榮同埋另一個同樣係喺澳洲經商嘅華裔商人黃向墨，喺澳洲同紐西蘭進行滲透。

2021年2月，澳洲SBS報導，周澤榮涉嫌參與前聯合國主席嘅賄賂醜聞。

## 參考
慕尤丁

丹斯里**慕尤丁**（，）係馬來西亞政治人，曾任第八任馬來西亞首相、馬來西亞副首相、內政部長、教育部長同埋國際貿易及工業部長等職位。佢係現任區國會議員，曾經喺2009年至2015年擔任副首相同巫統署理主席，主導國民陣線嘅成員黨至2016年。

1978年，佢當選巴莪國會議員，先後被委任聯邦直轄區副部長同埋貿工副部長。身為巫統柔佛主席，佢喺1986年至1995年期間擔任柔佛州務大臣。1995年佢回掌聯邦事務，被委任青年及體育部長，1999年大選後擔任國內貿易及消費者事務部長，2000年成為巫統副主席。喺阿布都拉·巴達威掌政期間慕尤丁擔任農業部長（2004年－2008年）同國際貿易及工業部長（2008年－2009年）。

2008年，佢競選並喺巫統署理主席嘅職位中獲勝，喺2009年擔任副首相兼教育部長。就職教育部長期間，佢結束咗英語教數理政策。當在野黨要挑戰佢表態係咪「馬來西亞人優先」，佢表示咗具爭議性嘅「馬來人優先」。2015年7月佢因批評「一馬醜聞」（1MDB）而喺內閣改組中被除名。2016年6月佢被巫統開除黨籍。之後同馬哈迪成立土著團結黨，加入希望聯盟（希盟）。2020年，時任首相馬哈迪辭職後引發一連串政治危機，期間佢帶領土團黨退出希盟令希盟政府倒台，後同其他黨派組成國民聯盟上台執政，並獲最高元首蘇丹阿都拉任命為第八任首相。由於佢喺呢次政治危機中得以任相具有爭議，前任首相馬哈迪形容慕尤丁嘅做法等同背叛。

## 爭議同批評
### 逼宮阿布都拉·巴達威
2016年11月，馬來西亞前首相阿布都拉·巴達威喺新書《阿布都拉巴達威傳記》中批評慕尤丁嘅「逼宮」行為，導致佢最終焗住卸下巫統主席同首相嘅職位。
### 「中資嚟大馬搶飯碗」論
2017年1月10號，慕尤丁發表「中資嚟大馬搶飯碗」言論，掀起軒然大波，國民陣線領袖同中國駐馬大使館都批評佢下野後變臉，為達政治目的不惜破壞馬中一路以嚟嘅友好關係。
### 贊成永久關閉全國所有夜總會
2020年9月1號，慕尤丁喺「國盟政府匯報半年政績大會」上致表示，贊成永久關閉全國所有夜總會，受到民間人士嘅非議。
### 阿爸藤鞭論
2020年10月6號，因武漢肺炎疫情而居家隔離嘅慕尤丁喺電視直播表示：「請原諒若果阿爸開始要用藤鞭！」（Maaflah jika Abah ini mula menggunakan rotan！），意指對付所有違反防疫標準工作嘅人。呢番言論惹反對黨議員抨擊，話佢應該用藤條對付自己嘅部長，而唔係用喺人民身上。霹靂丹絨馬林國會議員鄭立慷喺Twitter話：「阿爸要用藤條？先用喺自己嘅內閣人員身上，就連喺土耳其回國好明顯違反SOP嘅部長莫哈末凱魯丁都未被告！」。前任馬來西亞青年同體育部長賽沙迪亦喺Twitter中寫道：「你要鞭打？先鞭打原產業部長凱魯丁。」
### 人權評論
2021年1月13號，人權觀察公佈嘅《2021年世界人權報告》指出，自國盟政府喺2020年掌權之後，馬來西亞人權有惡化現象。由慕尤丁領導嘅國盟政府放棄建立一個真正獨立嘅警察投訴委員會，對難民同無證移民嘅待遇採取強硬路線，導致移民拘留中心隨後報告確診嘅武漢肺炎病例增加。同時，不斷打擊言論自由、和平集會，並攻擊媒體。
### 名稱爭議
2021年4月2號，沙亞南高庭撤銷慕尤丁於2020年兼任內政部長期間呢間簽署嘅一個拘留令，原因係佢簽名時使用別名，而非登記嘅真實名。其身份證馬來文註冊名係「瑪希亞丁（Mahiaddin Md Yasin）」，而唔係普通人常用嘅「慕尤丁（Muhyiddin Mohd Yassin）」，該事件隨後成為啲政黨阿頭嘲諷嘅課題。

## 參考
信約：我們的家園

《**信約：我們的家園**》（），係新加坡新傳媒私人有限公司製作嘅電視劇，由陳泓宇、瑞恩、陳鳳玲、陳羅密歐、林慧玲、張振寰同埋陳欣淇領銜主演，歐萱、陳邦鋆同埋林明倫特別演出，執行監製係盧燕金，監製係黃光榮 。呢套劇係新傳媒喺第21屆上海電視節、中國國際影視展2015所推介嘅電視劇之一。

呢套劇係新加坡建國三部曲電視劇「信約」嘅第三系列。故事橫跨1966年至2015年，主要講述新加坡華人祖先喺新加坡獨立之後逐漸邁向欣欣向榮嘅故事。

## 參考
地球化

**地球化**（**terraforming**）係廿世紀後半橛出現嘅一種科幻構想，指人工噉改造一粒行星或者衛星嘅環境－包括嗰粒天體嘅大氣層、氣溫同埋第啲特性，令到粒天體變得更加似地球，更加適合人類住；喺廿一世紀初，科學界經已開始咗著手諗有冇可能將月球、火星、金星同水星呢啲近地球嘅天體地球化。

## 攷
供應鏈

一件產品嘅**供應鏈**（**supply chain**）包含一齊做嘢嚟供應件產品嘅系統，包括當中涉及嘅人、組織同埋資源。例如電子架生嘅供應鏈會包括開採用嚟整啲架生嘅自然資源嘅人同組織（做採礦嘅人同組織）、將啲原料變成架生嘅工廠同埋將啲整好咗嘅架生運去舖頭嗰度賣嘅貨車系統…等等。

## 睇埋
*供應鏈管理
金融工具

**金融工具**（）係指一啲可以交易嘅資產合同，俾人用嚟做投資，例子有股票。

## 基本種類

*股票（stock）：指一間上市公司嘅擁有權嘅一部份；如果一個人買咗間公司嘅股票（即係「持有若干量嘅股份」），噉佢就係間公司嘅股東，算得上係間公司嘅擁有者之一，會（視乎佢持有幾多股份）喺間公司嘅營運上或多或少噉有啲話事權；噉亦都表示，如果嗰間公司喺業務上得到成功，啲股東就有權分利潤，而一個股東分到嘅利潤嘅量通常係佢持有愈多股份就會愈多嘅；一個人會買一間公司嘅股份通常都係因為佢睇好間公司嘅前景，而由間公司嘅角度睇，賣股票可以幫自己籌集擴張業務（睇埋商業發展）必要嘅資金。
*債券（bond）：基本上係債券持有者借錢俾一間公司嘅途徑；買咗債券嘅人唔算係擁有間公司，唔會喺間公司嘅營運上有乜嘢話事權，但佢哋手上攞住啲債券，就表示間公司差咗佢哋錢，所以間公司就需要定時定候還啲錢（而且仲有利息）；原理上，債券同股票好相似，都係一間公司想要籌集擴張業務要用嘅資金賣嘅，而如果啲投資者睇好間公司，覺得間公司係會愈轆愈大令到自己賺到錢嘅，就會肯使錢買債券同股票。
*外匯（foreign exchange / forex）：即係靠買賣通貨（港紙、美金同日圓呀噉）嚟做嘅投資；舉個簡單例子說明，想像家陣有個住喺日本嘅人手上揸住啲日圓，佢睇到而家呢刻日圓同美金之間嘅匯率係 $1/114－意思係指每 1 文美金值 114 円日圓；而佢（可能因為美國經濟好景等嘅原因）預美金嚟緊會升值，於是
*#佢使 5,000,000 円買美金，買到 43859.65 文咁多美金；
*#喺跟住落嚟嗰幾個月，美金真係一如佢所料噉升值，最後日圓同美金之間個匯率變咗做 $1/120（美金貴咗）；然後
*#佢就將手上啲美金轉返做日圓，買到 43859.65 × 120 = 5,263,158 円咁多日圓，最後賺咗 5,263,158 - 5,000,000 = 263,158 円咁多日圓；
**喺跟住落嚟嘅時間入面，佢長時間（以年計）重複噉做以上嘅步驟，同時一路係噉留意住世界各大經濟體响通脹率同利率呢啲（已知會影響匯率嘅）因素上嘅變化，有技巧噉揀「買邊隻通貨」同埋「幾時買」，就可以慢慢將自己嚿儲蓄轆到愈嚟愈大。
*保險（insurance）：例如人壽保險（life insurance）都可以算係投資；一個人買咗人壽保就表示，佢要俾一定量嘅錢（短期內有代價），而喺佢死咗之後，佢嘅保險受益人（通常係佢屋企人）會攞到一筆有返咁上下大嘅錢（長遠嘅大嚿利益）；買人壽保都有一定嘅學問－例如家陣買咗一份人壽保，但如果喺買至攞到錢期間有極大嘅通脹嘅話，份人壽保嘅實際價值（real value）可以話係跌咗。
... 等等。

## 衍生工具

金融衍生工具（financial derivatives）係金融工具一種，特徵係價值建基於第種金融工具嘅價值之上；有以下呢啲種類：
*期貨（futures contract）：係一種協議，喺做個協議之前，買賣雙方講好個價，並且同意响第時嘅某個時間點會買或者賣某樣嘢（可以係股票或者債券等嘅金融工具，即係話件期貨嘅價值建基於交易緊嘅股票或者債券嘅價值）；例如家陣 A 同 B 兩位投資者同意，一個月後 A 會用 x 咁多嘅錢買起 B 手上嘅 X 公司嘅股份，如果 X 公司嘅股價喺呢一個月之內升嘅話，A 就會著數咗－等同可以用低啲嘅價錢買入啲股份，而 B 會肯噉賣法可能係因為佢預隻股嘅價嚟緊會跌，或者係好等錢使所以唔想冒險。
*期權（option）：都係一種協議，買賣雙方講好個履約價（strike price）同埋一個日期，而其中一方有權喺嗰個日期打前用履約價買或者賣件某樣事件講好咗嘅嘢（同一道理，呢樣嘢可以係股票或者債券，而噉亦都表示，期權嘅價值建基於交易緊嘅股票或者債券嘅價值）；期權協定嘅係其中一方「有權」買或者賣－相對於期貨嘅「一定要」買或者賣。
## 睇埋
*利息、利率
*金融市場
*經紀戶口

## 攷
澳洲新快報

《**澳洲新快報**》係一份已經停刊嘅澳洲中文傳媒，係澳洲華裔商人周澤榮嘅僑鑫集團旗下，停運前總部位於雪梨車士活區（Chatswood）。

佢哋喺2019年已經終止咗報章業務，而喺2021年3月29日，佢哋公司網站宣布，因為業務全面轉型，停止更新《澳洲新快網》。

## 政治立場
前中共駐悉尼總領事館政治領事、一等秘書陳用林喺2016年接受新唐人電視台訪問嘅時候，就形容創辦呢份報紙嘅周澤榮本身就係紅頂商人，創辦呢份報紙完全係擦中共鞋。佢又提到，好多其他澳洲嘅中文媒體，甚至係部份主流媒體，都已經被中共滲透。

## 參考
薛素珊

**薛素珊**係新加坡女藝人。

## 早年生涯
佢喺1990年參加新傳媒嘅才華橫溢出新秀，當時佢得19歲，又要面對好多本身係香港人嘅導演，而佢本身係英校生，華語都唔太得，仲要學廣東話，覺得困難但又好好玩。佢曾經話過，如果佢無入行，可能會去做警察。

## 個人生活
薛素珊喺第一段婚姻同德國籍前夫生咗一個仔，但之後離咗婚。佢喺40歲嗰陣嫁咗畀從事酒店業嘅美籍韓裔老公，之後曾經定居香港同日本，以後又返新加坡定居。

佢喺2019年接受《聯合早報》訪問嗰陣，透露自己係基督徒。

喺2020年9月，佢喺芽籠峇魯一間咖啡店開咗一檔名為Hungry Korean嘅韓國餐。

## 演出
* 1994年：《叱咤風雲》
* 1996年：《雙天至尊Ⅱ》
* 2002年：《雙天至尊Ⅲ》

## 參考
退休

**退休**（**retirement**）係指辭職，並且永久噉唔再返工做嘢。

## 睇埋
* 退休金


類:老年
請假

**請假**係指喺指定工作或者返學期間自己安排嘅休息時間，可以喺公司或者學校發生。「在家工作」計劃僱員雖然唔喺工作場所，但係都會做嘢，唔屬於請假。

## 原因
*有約會
*同其他活動撞期
*心情唔好
*病

## 睇埋
*假期
*病假
*

類:假期
類:勞工
一馬醜聞

**一馬醜聞**（）係指一宗非法盜用一個馬來西亞發展有限公司（簡稱：一馬／一馬公司）富貴資金同牽涉國家政治嘅貪污醜聞。呢宗醜聞係導致馬來西亞政權交替嘅一個主要因素。

呢件案件係馬來西亞史上最大嘅貪污案件，依家主體案件審訊已結束，然而有啲附帶嘅尚未了結。

## 過程
 
2015年，馬來西亞首相納吉阿都拉薩俾美國《華爾街日報》同馬來西亞《沙撈越報告》指控，將馬來西亞政府管轄嘅一馬公司資金轉入佢嘅個人銀行戶口，涉及金額超過26.7億令吉（近7億美元）。單嘢被揭發後，激起馬來西亞人民嘅批評聲浪，其中馬哈迪喺未回任首相之前曾帶頭呼籲納吉辭職。馬華公會前總會長林良實認同納吉必須引咎辭職，佢表示：「我同意馬哈迪嘅睇法，就噉將外來嘅錢過落佢銀行戶口，點可以噉？你贊成咩？」。

馬來西亞反貪污委員會將呢單案分兩宗案件處理，即「捐款案」同「SRC案」進行調查。2016年1月26號，馬來西亞總檢察署總檢察長阿班迪宣佈，對於納吉喺「捐款案」接獲嘅26億令吉係沙地阿拉伯王室捐款（只係用咗部分獻金，餘下巨款已退還），而喺「SRC案」並無貪污，宣佈納吉喺兩宗案中無犯法，並指示反貪會將呢兩宗案件刪file了結。

美國司法部嘅調查顯示，26億令吉其實係嚟自Tanore金融機構，間接駁斥總檢察長阿班迪嘅沙特阿拉伯王室捐款論調。

2018年第14屆馬來西亞下議院選舉，納吉領導嘅國民陣線得唔到足夠選民支持輸咗，馬哈迪領導嘅新政府上台後表示將有足夠嘅證據重新調查一馬公司醜聞。大選後幾個月內，馬來西亞政府先係禁止納吉出境，後搜查同佢有關聯嘅住宅，充公大量現金同貴重物品，亦將佢提控上庭，罪名包括失信、洗黑錢同濫用權力。

2019年4月3號，一馬公司案主要人物，前首相納吉阿都拉薩涉及嘅SRC國際私人公司4200萬令吉洗錢案正式開審。經歷90日控辯階段審訊，以及經過57日嘅審訊及傳召57證人後，於2019年8月27號正式完成舉證程序。同年11月11號，馬來西亞吉隆坡高等法院宣判，納吉涉及SRC國際公司3項刑事失信、1項濫權同3項洗錢案，所有控狀表罪成立，諭令後者從12月3號開始需要出庭自辯，成為馬來西亞獨立以嚟，首位出庭自辯嘅前首相。之後經過30日嘅辯護程序後，於2020年3月11號完成自辯階段。6月1號至5號進行口頭結案陳詞，之後案件進入審判程序。

2020年7月28號，吉隆坡高等法庭宣判，納吉涉及一馬弊案嘅「SRC洗錢案」嘅7項指控全部成立，判處監禁12年同罰款2億1000萬令吉，如果交唔到罰款就加監5年。若無法繳付2億1000萬令吉嘅罰款，將以監禁5年代替。同時法院諭令納吉必須繳付之前被判決嘅16億9000萬令吉嘅欠稅同埋要有100萬保釋金同埋兩名擔保人至可以保釋。截至7月28號，納吉前後涉及嘅一馬公司案相關案件已經畀咗總額600萬令吉嘅保釋金。

納吉喺宣判結束後，透過佢代表律師喺7月30號向法院入禀三份申請書提出上訴。

2021年12月8號，納吉喺SRC國際公司案中上訴失敗，上訴庭三司宣判維持高庭嘅原判。之後佢向聯邦法院入禀上訴通知書。

2022年8月23號，聯邦法院五司一致駁回納吉喺SRC洗錢案終極上訴，維持原判，納吉即日入獄到加影監獄服刑12年，成為馬來西亞歷史上首位被判入獄嘅前首相。喺聯邦法院駁回其最終上訴後，佢於當晚6時05分抵達加影監獄。

## 睇埋
*阿爾丹杜雅·沙麗布被殺案

## 參考
公物

**公物**（）泛指唔由任何人擁有、大家都可以攞去用嘅嘢。

## 睇埋
*公地悲劇
*財產
斬樹

**斬樹**（）係林業嘅一環，指將啲樹斬咗佢，然後加工同運走嘅過程。啲人斬樹目的通常係為咗想整木材，又或者清空一笪地用笪地嚟起嘢。

## 睇埋
*建築施工
考有Feel

《**考有Feel**》（****）係香港電視娛樂製作嘅遊戲節目，由阮小儀、黃奕晨同呂爵安主持，2021年4月5號開始逢禮拜一到五22:30-23:00喺ViuTV播。阮小儀會化身主考官，呂爵安同黃奕晨就會成為監考員，測試嘉賓嘅「五感」。 

呢個節目係畀一眾MIRROR同ERROR成員對決，當中ERROR隊會有女藝人嘉賓加入，每2集一個單元，總共玩10個單元。

## 每集一覽

## 參考

## 出面網頁
*ViuTV：考有Feel

## 電視節目變遷
無限國際象棋

**無限國際象棋**指嘅係喺一個無界限嘅棋盤上面玩嘅國際象棋變體，好多唔同嘅棋手、棋理論家同數學家都有提出過唔同嘅無限國際象棋模型，有爲咗捉棋嘅，亦都有爲咗研究理論嘅。有研究發現，雖然個棋盤係無限大，但係有啲情況棋手可以喺有限步之內勝出。
公海

**公海**（**international waters**）係指唔屬於任何一個國家嘅海域。公海嘅範圍可以受到爭議。

類:萬國公法
類:地緣政治
交換禮物博弈

**交換禮物博弈**係由Akerlof同Yellen提出嘅博弈模型，用嚟模擬老闆同員工之間嘅關係。老闆首先決定畀高人工定係低人工，員工再決定係畀心機做嘢定係揸流攤。
可棄權監犯困境

**可棄權監躉困境**（，**OPD**）模擬咗博弈論入面兩個玩家對立嘅局面，係監犯困境嘅擴充版本。玩家除咗原本「信任」、「背叛」兩個選擇之外，仲可以揀唔玩（棄權）。
蔡穎怡

**蔡穎怡**（，）係香港花式滾軸溜冰運動員。而家排名香港第一，所以亦都被稱為「香港Roller女王」，係香港第一位亦都係唯一一位全職花式滾軸溜冰運動員。佢曾經攞過35次香港冠軍、全國輪滑錦標賽女子成年組單排賽冠軍同埋亞洲輪滑錦標賽女子單人綜合季軍。

## 生平
蔡穎怡六歲嗰年，佢父母因為想佢做多啲運動，希望令到身體唔好咁虛弱，於是就送咗一對滾軸溜冰鞋畀佢，而佢爸爸就成為咗佢第一位「教練」，慢慢培養佢嘅興趣。冇耐就報讀咗正式嘅滾軸溜冰班正式跟教練學，喺7歲嘅時候佢第一次參加比賽，到咗11歲就攞到第一個分組全港冠軍，但佢形容嗰次嘅勝利只係僥倖，而教練亦都形容過佢做最差嘅學生。到咗大學，佢發現師姐都係讀完大學就唔會繼續溜冰，但蔡穎怡唔想跟住呢個傳統，於是佢就成為咗香港第一位亦都係唯一一位職業花式滾軸溜冰運動員。2012年，維園個滾軸溜冰場冇咗，佢舊教練亦都冇再教佢，從此令到佢只可以自己訓練，而佢媽媽就會喺旁邊幫佢拍片。佢亦都試過要自費去參加世錦賽。2012年佢攞咗亞錦賽女子單人綜合銅牌，2019年更加攞咗中國全國賽女子成年組單排賽冠軍。

2020年，因為武漢肺炎疫情，康文署成日封嗮啲滾軸溜冰場，令到蔡穎怡少咗好多機會訓練，亦都少咗好多人跟佢上堂學溜冰，所以佢就開始自己縫口罩，然之後攞去賣，幫補下家計。

## 參考資料

## 出面網頁
*
*
拍賣一文

**拍賣一文**（**dollar auction**）係經濟學家Martin Shubik設計嘅非零和序貫博弈，目的係展示傳統嘅理性選擇理論嘅悖論，玩家係博弈入面作出睇落係理性嘅選擇，最後會導致被迫作出唔理性嘅決定。
合作博弈

**合作博弈**係指一種博弈模型，入面唔同嘅玩家可以透過某啲外在形式（例如合約）達成合作，組成利益團體，並同其他利益團體競爭。
楊學明

**楊學明**（，），係香港傳統親中派民建聯黨員，前中西區區議會水街選區議員。

## 政治生涯
2015年區議會選舉，民主黨黃堅成宣布退休。由黃堅成嘅徒弟伍凱欣參選，迎戰民建聯嘅楊學明。最終，四年前輸畀黃堅成嘅佢得票1,878票，以259票之差擊敗民主黨嘅伍凱欣（1,619票）當選。

不過去到2019年香港區議會選舉，親中陣營因為漠視民意反對，力撐逃犯條例修訂草案而選情大受影響，佢喺民建聯中西區報名嘅造勢活動入面被一啲路過市民贈慶，大罵佢同其他民建聯參選中西區嘅人係躝癱。好多選民都出嚟票投泛民主派，楊學明就輸咗比畀維多利亞社區協會嘅何致宏，連任失敗。

曾經參與喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉。

## 部分公職

* 香港島各界聯合會第七屆社會事務委員會委員
* 民建聯第17屆執行委員
* 「坊眾社會服務中心」副主席
* 中西區分區委員會(上環及西營盤)副主席

## 爭議事件
### 武漢肺炎疫情期間侮辱被隔離人士
武肺疫情期間，政府不時突然封區，禁止居民外出配合政府嘅檢疫工作。而家住西營盤均益大廈嘅中西區區議員葉錦龍，喺2021年3月31號，就要往隔離酒店檢疫。但當佢同其他居民登上往隔離營嘅巴士嗰陣，民建聯楊學明就喺旁邊大笑，叫葉錦龍「入到去要生生性性做人」，而另一名民建聯成員劉天正（盧懿杏徒弟），亦喺旁邊大聲譏笑，又話「有病毒傳染他人就唔好」。葉錦龍批評，佢哋兩個咁做係侮辱所有要強制檢疫、不幸感染武漢肺炎病毒嘅人，包括今次嘅相關住戶，亦影射「所有於懲教院舍的人等同染疫」，其心可誅。葉錦龍又話，政府嘅抗疫隔離等同懲罰性監禁。

## 參考
劉天正

**劉天正**（），香港傳統親中陣營民建聯黨員，前任中西區區議員盧懿杏嘅徒弟，曾經做過10年電台兒童節目主持，亦曾經參選第6屆香港區議會選舉，第9屆青年民建聯秘書長。

## 早年經歷
佢一直喺中西區成長，曾就讀聖保羅男女中學，大學就讀香港大學政治與公共行政學系。佢中學時就開始喺民建聯實習，大學期間亦一直協助民建聯嘅地區工作，去到2016年正式加入民建聯。

## 部分公職
*2023 - 2025 年度地區青年發展及公民教育委員會(中西區)委員
*民建聯第17屆執行委員
*「坊眾社會服務中心」副秘書長
*中西區分區委員會(上環及西營盤)委員

## 爭議
### 疑失實指控區內法團
武漢肺炎疫情期間，佢曾經聲稱均益大廈二期業主立案法團管理委員會（管委會）可恥，話佢哋因為政治問題拒絕民建聯將口罩送到住戶信箱，但管委會之後反駁，話劉天正從來無向管委會申請派口罩。

### 武漢肺炎疫情期間侮辱被隔離人士
武漢肺炎疫情期間，政府不時突然封區，禁止居民外出配合政府嘅檢疫工作。而家住西營盤均益大廈嘅中西區區議員葉錦龍，喺2021年3月31號，就要往隔離酒店檢疫。但當佢同其他居民登上往隔離營嘅巴士嗰陣，民建聯楊學明就喺旁邊大笑，叫葉錦龍「入到去要生生性性做人」，而劉天正亦喺旁邊大聲譏笑，又話「有病毒傳染他人就唔好」。葉錦龍批評，佢哋兩個咁做係侮辱所有要強制檢疫、不幸感染武漢肺炎病毒嘅人，包括今次嘅相關住戶，亦影射「所有於懲教院舍的人等同染疫」，其心可誅。葉錦龍又話，政府嘅抗疫隔離等同懲罰性監禁。

## 選舉經歷
喺2019年香港區議會選舉期間，佢出選西營盤選區，但係因為親中派漠視民意反對，堅持如期修訂逃犯條例，選情大受影響，佢喺民建聯中西區報名嘅造勢活動入面被一啲路過市民贈慶，大罵佢同其他民建聯參選中西區嘅人係躝癱。

2023年12月，喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，劉天正曾經以民建聯名義參選地區直選（西區），攞到7051票，成功當選。

= 參考 =

類:聖保羅男女中學舊生
郭蔭庶

**郭蔭庶**（**Oscar Kwok**，）係香港前警務人員，做過香港警務處副處長（管理）。

佢嘅孖生細佬郭蔭庸係高級助理處長，主管行動處，係警隊中少數同樣擔任要職嘅兄弟。

## 早年經歷
郭蔭庶出身自單親家庭，同爸爸加上其餘四名家人喺徙置區生活。佢曾經就讀中華基督教會蒙民偉書院，之後喺香港理工學院攞到文憑。

郭喺1987年加入政府，先後做過入境事務處同埋民航處，1990年成為警務處督察，喺同期嘅學員入面，佢獲頒施禮榮盾、榮譽警棍同埋警務處長證書。佢2002年升咗做警司，去到2019年3月接任為警務處副處長（管理）。

學歷方面，佢持有英國倫敦大學國王學院國際安全及戰略碩士學位。

## 爭議
喺《港版國安法》未經香港立法會被北京單方面落實之後，由於佢嘅工作涉及國安法嘅執行，逃犯條例爭議期間又曾經喺聯合國發言指責別有用心者抹黑警隊，所以得到一啲傳媒嘅關注，但佢嘅言論亦引來一啲爭議。

### 關於逃犯條例爭議嘅表現
喺香港逃犯條例爭議入面，反修例運動期間嘅警察濫權受到唔少人嘅關注，當中除咗示威者有所批評之外，仲包括一啲國際組織。而示威者五大訴求其中之一，就係成立獨立調查委員會，追究警隊濫權。

不過，郭蔭庶就喺2020年3月，喺聯合國人權理事會會議發言，並坐喺中國發言人嘅位置，話香港警察係用緊合理武力嘅權力，警察係別無選擇，又話只要有人犯法，警隊就會拉佢哋。有部份親民主派嘅媒體就批評佢企圖美化香港警察嘅暴力行徑，而且對於元朗恐怖襲擊等針對反修例人士嘅行動，就選擇性失明同執法。

另外，喺一啲同逃犯條例爭議相關嘅檢控入面，唔少警察去到法庭嗰陣，都被法官批評，佢哋嘅供詞同現場影片或其他環境證供不符，甚至被質疑證供唔可信、毫無邏輯可言。但郭蔭庶喺2021年4月接受《彭博》訪問嘅時候話，係辯方律師嘅把戲加上警員無經驗所致。

### 批評美國具侵略性基因
2021年4月，佢接受《彭博》訪問嘅時候，曾經批評美國具激進侵略性基因，又話佢哋故意壓制中國嘅發展。佢又喺冇講證據嘅情況下，話香港過去兩年嘅社會動盪，都係美國嘅盤算，先至迫到北京插手香港事務。

### 拒絕說明乜嘢行為違反國安法
2021年4月，佢接受《彭博》訪問嘅時候，被問到乜嘢行為違反國安法，但佢拒絕說明，只係籠統叫人唔好以身試法，又恐嚇市民唔好觸碰紅線。

### 出任公務員學院院長同埋九巴高層董事
年屆57歲的郭蔭庶卸任警務處副處長後離開警隊，同年7月被委任為香港公務員學院院長（首長級薪級表第6點）。
2024年更出任載通國際旗下九龍巴士獨立執行董事一職。並要求全體下屬出席國家安全講座及通過國安法測試。

## 參考
超自然之戀

《**超自然之戀**》（）係喺2021年「法國五月藝術節」上演嘅法國當代輕喜劇，翻譯同改編自2001年法國舞台劇作品《Plus Vraie que Nature》。由康樂及文化事務署主辦、鄧樹榮導演執導、「鄧樹榮戲劇工作室」製作，並由黃智雯、葉榮煌、王耀祖主演。

## 故仔大綱
兩個男人老友鬼鬼：François早已成家立室，Julien晚晚燈紅酒綠但深感空虛。Julien四十歲生日，François送畀佢一個美女機械人Chloé（黃智雯飾），等佢親手設計夢中情人，佢出乎意料咁喺佢身上搵到期盼以久嘅愛情。所有嘢都好美好，直至有一日，佢提出想要一個小朋友……

曾經留學巴黎嘅鄧樹榮導演，喺法國五月帶嚟呢部浪漫幽默嘅法國當代輕喜劇。藝人黃智雯飾演靚女機械人，聯同演員葉榮煌同王耀祖，上演一段超越自然嘅愛情故事。喺人工智能愈趨成熟嘅今日，人類同機械嘅交流所產生嘅意義絕對係超乎想像。

## 獎項同提名
### 第三十屆[[香港舞台劇獎]]

## 攷

## 出面網頁
*
高松傑

**高松傑**（，），香港激進親中派政治人物，菁英會副秘書長，喺香港出世，籍貫中山。
## 公職
*香港再出發大聯盟發起人
*民政事務局公共事務論壇成員
*通訊事務管理局辦公室電視及電台廣播諮詢小組組員
*網絡紅人工作者協會主席
*九龍城區撲滅罪行委員會委員

## 政治立場
高松傑自稱係建制派KOL，對新疆種族滅絕問題持否認態度，對美國亦持不友善態度。

### 新疆棉花風波中表現
喺2021年3月，多個國際時裝品牌因為新疆種族滅絕問題，宣佈唔再用新疆出產嘅棉花，引起國際社會一啲風波。包括高松傑同黃煒龍在內嘅一啲激進親中共派人士就曾經狙擊其中一個停用新疆棉嘅品牌H&M，話H&M係美國嘅走狗，又曾經同民建聯立法會議員陳恒鑌發起聯署。高松傑同黃煒龍聲稱「中國新疆棉花雪白無瑕」，而高松傑就聲稱自己每晚喺抖音開直播同新疆美女交流。

### 做騷撕被剪角BNO
喺2020年6月，因應香港局勢惡化，英國外相藍韜文公開表示有意放寬英國國民（海外）護照（BNO）持有人嘅居留期限後，高松傑曾經連同林宇星、石房有激進親中共派人士，去英國駐港領事館抗議，又撕毀BNO護照以示支持國安法。但係就有記者發現，高松傑同林宇星撕毀嘅護照，其中一角已剪去，有網民質疑有人表面愛國但就為BNO續期，又唔願撕毀新護照。而據英國傳媒過往報道，損毀BNO護照係屬於罪行，曾有人因此被罰款350英鎊。

## 參考


## 出面網頁
* South China Morning Post : Spirit of Hong Kong 2016 -Magnificeseven: Hong Kong’s unsung heroes are an inspiration to us all 
* 【明報專訊】 Hong Kong Stories : Saved by the saxophone 
* 成報 : 「音樂堂」高松傑撐善舉 出錢出力
扇形

**扇形**（**circular sector**）係指由一個圓形嘅「是但兩條半徑」同埋「圓形條邊喺嗰兩條半徑之間嗰橛」形成嘅空間。
Jeannie

**Jeannie**係個英文名，可以係：
*吳家忻（Jeannie Ng），香港女藝人，綽號「港版周子瑜」
*陳瀅（Jeannie Chan），香港無綫電視女藝員
*林靜莉（Jeannie Lam），香港奇妙電視女藝員
*謝金燕（Jeannie Hsieh），臺灣女歌手
NFT

（全寫 ，直譯 ｢唔可以互換嘅權標｣），又譯**非同質化代幣**‎，係一嚿收埋喺區塊鏈（一種電子帳簿）嘅資料，本質上其實即係加密電子貨幣，但係冇幣嘅互換性；所謂互換（）係財經同法律術語，指貨物一類嘅嘢，如果合同冇指明要邊件嘅話，就可以用另一件相同嘅嚟替代，即係例如通貨就係咁，股票亦係。

換句話講，佢同其他加密電子貨幣唔同，每粒 NFT 都係獨一無二，亦剁唔開成細份，最細嘅單位係1。呢種特性令每一粒 NFT 可以用嚟代表住一件嘅數碼嘢（digital item）；但係所謂代表，係指好似一張證明書噉，可以證明物主係邊個，就只係限於噉。

因為每一個電子檔案可以無限量咁樣抄來抄去，而 NFT 可而令到一個電子檔案成為獨一無二，唔改得嘅一件嘢。而因為用區塊鏈，每個用 NFT 嘅電子檔案（圖、數碼藝術品、音樂檔案、收藏品）都可以追源，透過區塊鏈嘅「銀包」搵返個物主。

不過並唔係所有加密電子貨幣都有 NFT，例如比特幣就冇，但係以太幣就有。

NFT 喺2020年被吹捧話為藝術界帶嚟破壞型創新，但係實際上佢不但要虛耗大量能源，而且賣 NFT 成功嘅藝術家都本來已經喺藝術界有一定成就。

## NFT 市場
NFT 可以令到數碼藝術、音樂檔案、電玩武器有價有市。區塊鏈加密電子貨幣好似 Ethereum、Tezos 同 Flow 都有佢哋自己嘅代幣／符記標準，去定義 NFT 點樣用。之前炒開加密貨幣嘅投資者，喺2021年對 NFT 大有興趣，令到 NFT 嘅買賣大大增加。

NFT 市場嘅增長曾經好快。喺2021年，全球嘅 NFT 總交易量高達美金176億，同2020年嘅總交易量比較增長咗21000%。

## 睇埋
*經濟泡沫

## 參考資料

## 註
吳家忻

**吳家忻**（；），藝名**kayan9896**，係香港女藝人，2020年因為出演YouTube頻道「試當真」短片而出名，綽號「港版周子瑜」。

## 簡歷

吳家忻喺香港出世，中學讀將軍澳官立中學，大學讀香港城市大學媒體與傳播系。佢本身係想讀香港演藝學院，但係因為屋企人反對而放棄咗。佢喺2020年中接拍第一個廣告而正式入行，隨後一年已經拍過差唔多十個廣告，亦有演出MV。除咗周子瑜，有人又話佢似黃伊汶同周嘉玲。

吳家忻喺2020年11月喺YouTube頻道「試當真」短片《唔通佢有男朋友》入面做女主角，而畀網民留意。2021年佢有機會參演ViuTV單元劇《YOLO的練習曲》入面其中一位女主角，之後開始用「kayan9896」個名以歌手身份出歌。

2021年下半年，吳家忻除咗參與MC $oHo & KidNey製作歌曲《係咁先啦》外，亦成為咗New Age Tone音樂廠牌嘅第一個歌手。吳家忻用佢Instagram帳戶名稱「kayan9896」做藝名。2021年到2023年，相繼推出咗個人單曲《Be Around》、《Not Too Close》、《Hell No》、《Think I'm In Love》，吳家忻除了主唱外亦負責部分作曲同填詞。

2024年，吳家忻專注發展音樂事業，同試當真分道揚鑣。

## 感情生活
2021年9月底，吳家忻同試當真另一成員林家熙（Locker）嘅戀情正式公開，二人因合作拍攝試當真影片《唔通佢有男朋友》而認識。2023年3月，佢公開宣布已經分手。

2024年3月初，吳家忻公開同名媛薛芷倫大仔馬桂烽嘅戀情，話拍咗半年拖，同年12月22號喺Instagram限時動態上宣佈已分手。

## 演出
### 電視節目（[[ViuTV]]）

### 電視劇（[[Viu]]）

### 電影

### 網上短片（[[試當真]]）

### [[音樂錄像|MV]]

## 音樂作品

### 單曲

### 派台歌曲成績

*（*）喺榜上
*（-）未能上榜
*（×）冇派往該台
*（**(1)**）兩週冠軍

### 演唱會

### 廣告
*2021年：
*2021年：dermes激光脫毛專家

### 舞台表演

## 獎項同提名

## 參考

## 出面網頁
*
*
*
蒙地卡羅方法

**蒙地卡羅方法**（參見）係一柞用隨機性嘅做法嚟應付決定型系統嘅演算法：如果話一個系統係「決定型」嘅，意思係指個系統冇隨機喺裏面，但就算一個系統係決定型嘅，個系統依然有可能會係複雜到難以用決定嘅方法解決。蒙地卡羅方法源於一九四零年代。
## 基本概念

蒙地卡羅方法最基本嘅流程如下：
#界定個系統啲輸入嘅可能數值為何（定義域）；
#搵個概率分佈（受定義域限制）做輸入數值嘅來源；
#用個概率分佈，隨機噉產生一個輸入；
#對個輸入做決定型嘅運算；
#將步驟 3 同 4 重複  咁多次，得到  個輸出，再結合數據－例如計嗰  個輸出嘅平均值。
舉個簡化例子，想像用蒙地卡羅方法嚟估計圓周率（）嘅值：
#畫一個正方形，再喺個正方形入面畫個 90° 嘅扇形，任何嘅輸入坐標 () 都實會喺個正方形裏面（定義域）；
#用個均勻分佈產生一個輸入坐標數值，均勻分佈意思係指每個坐標可能數值出現嘅機率都完全一樣；
#喺產生出嚟輸入坐標數值嘅位置度畫一點；
#將步驟 2 同 3 重複  咁多次，然後數吓有幾多點係喺個扇形裏面（同原點距離細過 1）嘅，設呢個數值做 ，如果  嘅數值大到接近無限大嘅話，以下呢點會成立：
#:\frac{m}{n} = \frac{\pi}{4}
蒙地卡羅方法係用緊「隨機抽樣」嚟嘗試得到近似值：研究者想模擬嗰個系統可能係決定型嘅，但呢個系統可能極其複雜，實用上冇辦法用決定型嘅方式嚟計數；於是研究者就用蒙地卡羅方法。

## 領域應用
### 應用統計

### 遊戲 AI

### 電腦圖像

## 睇埋
*複雜系統
*蒙地卡羅

## 註釋

## 參考
廣州民國日報

**廣州民國日報係**係中國國民黨喺廣州嘅機關報。喺1923年6月創辦，1936年改組。改組後於1937年後以《中山日報》繼續發行，1948年8月停刊。

## 參攷

## 出面網頁
* 廣州民國日報__臺灣人文及社會科學引文索引資料庫
* 廣州民國日報發刊情況
黃煒龍

**黃煒龍**（，）係香港社區主任，祖籍福建省南安市，曾被捕入獄，軍寶選區社區發展主任。

## 政治立場同工作
黃煒龍嘅政治立場，原本為親中間派，但係佢之後逐漸向親中派靠攏，而家佢走向咗激進親中派，對新疆種族滅絕問題持否認態度。

## 簡歷
2023年9月，黃煒龍被控「企圖以威脅手段促致他人作非法的性行為」同兩項「以威脅手段促致他人作非法的性行為」罪成，入監獄兩年九個月。案中佢一人扮演兩個角色，去脅迫兩個女子同佢發生性行為，頗為特別。

## 參考資料
替代性

**替代性**，**互換性**，喺經濟學上，講啲嘢貨或嘢嘅特性，呢特性嘅單位可以互相交換替代。好似一安士嘅 999 嘅純金，可以同另一嚿一安士嘅 999 嘅純金，互相交換替代。所以某個單位嘅金就有替代性。
R.O.S.E.

《**R.O.S.E.**》係英國歌手Jessie J嘅第四張錄音室唱碟。

## 曲目
除咗特別標明外，所有曲目都係由Jessica Cornish同Darhyl Camper去寫，所有曲目都係由Camper製作。

## 發行歷史

## 參考
數簿

**數簿**，**帳簿**係用嚟記低錢銀交易嘅一本簿。家下啲數簿可以電子化，可以係電腦裏面一啲記錄。
馬來西亞反貪污委員會

**馬來西亞反貪污委員會**（；；簡稱MACC或者SPRM），前身叫「反貪污局」（ACA或，BPR），係馬來西亞一個政府機構，負責調查同起訴公共企業以及私人企業等嘅貪污腐敗者。為咗確保委員會嘅透明度同廉正，有五個機構監督反貪污委員會，佢哋係反貪污咨詢理事會、反貪特別委員會、工作檢討委員會、防貪與咨詢委員會、投訴委員會。

由2018年7月1號開始，反貪會由政府機構變成獨立機構，直接向國會負責。

## 歷史
以前嘅反貪污局（BPR 或者 ACA）只係馬來西亞首相署（JPM）轄下嘅一個小單位，負責展開反貪污腐敗嘅活動。與此同時，貪污案件調查由警方嘅特別犯罪科進行，貪污案件起訴亦由警方嘅法律組處理。

1973年7月1號，由國會批准嘅1973年國家調查局法案（），並將反貪污局改名做「國家調查局」。呢個名更改後當局提供更強大嘅職責同權力，可以調查涉及國家利益嘅案件，係呢個部門第一次通過法令建立。

1982年5月13號，1982年反貪污法案（）畀國會批準，呢個部門名改返做反貪污局（ACA）。呢次改變係為咗更準確咁反映呢個部門作為專門負責反貪污腐敗嘅機構。

由2009年1月1號開始，反貪污委員會作為一個反貪污機構運作。呢個機構根據2009年反貪污法案（）起草，以取代1997年反腐敗法並由呢個機構主席領導。2018年7月1號開始，反貪會成為獨立機關，直接向馬來西亞國會負責。2020年9月18號，反貪會為咗迎合國內華裔需求，推出中文版官網，方便華社了解防範貪污嘅相關需資訊。

## 歷任主席
*（2007年5月14號至2009年12月31號）
*丹斯里（2010年1月1號至2016年7月31號）
*丹斯里祖基菲里阿末（2016年8月1號至2018年5月14號）
*拿督斯里蘇克里（2018年5月17號至2019年5月）
*拉蒂花（Latheefa Beebi Koya）（2019年6月1號至2020年3月6號）
*拿督斯里阿占峇基（2020年3月9號至到依家）

## 國際認可
由2009年1月1號成立以嚟，反貪污委員會嘅成就同良好表現直接以及間接地得到國際機構嘅承認。其中一項係23項反貪會嘅反貪污活動畀聯合國毒品和犯罪問題辦公室所承認，以及負責評估反貪委員會同馬來西亞遵守聯合國反腐敗公約。

## 使命

*整體
建立一個無腐敗嘅馬來西亞社會；
令到MACC成為世界一流嘅反貪腐機構。

*使命
領導馬來西亞反腐敗工作；
通過不斷進行努力同建設，令到MACC成為一個充滿活力嘅進步組織。

*客觀
持續同各種形式嘅腐敗、濫用權力同瀆職作鬥爭。

## 主要案件
### 檳城海底隧道弊案
2020年8月6號夜晚，林冠英因檳城海底隧道弊案畀國盟政府翻查而畀馬來西亞反貪污委員會突然宣佈逮捕，喺8月7號吉隆坡法院被控索賄罪。之後喺8月10號北海法院被控濫權索賄罪。9月11日，林冠英喺北海法院被控兩項不誠實挪用政府土地相關的失信罪。

###### 
2016年10月4號，反貪污委員逮捕前沙巴水務局副局長張志康同另外一名前沙巴水務局主席達希爾。兩人濫用職權，喺2010年以嚟開始由中央政府批畀沙巴州水務局總值33億嘅計劃中斂財。同日分別喺佢哋兩人屋企中搜出1億1400萬令吉同5370萬令吉嘅現金。

### 畀假資訊案
2018年4月26號，公正黨安邦區青年團團長阿當羅斯里，喺上一年向反貪會交代購置「迪士尼」豪宅嘅資金來源時，涉嫌提供虛假資訊，假文件，被判罪成坐監6個月。

### 一馬發展有限公司案

一個馬來西亞發展有限公司醜聞係《華爾街日報》同《沙撈越報告》喺2015年7月3號所揭發嘅馬來西亞政治事件，報道指出7億美元分兩輪匯入咗時任馬來西亞首相納吉嘅私人賬戶，報道喺馬來西亞政壇投下震撼彈，更令到首相納吉捲入一場政治風暴。

馬來西亞反貪污委員會將呢單案分兩宗案件處理，即「捐款案」同「SRC案」進行調查。2016年1月26號，馬來西亞總檢察署總檢察長阿班迪宣佈，對於納吉喺「捐款案」接獲嘅26億令吉係沙地阿拉伯王室捐款（只係用咗部分獻金，余下巨款已退還），而喺「SRC案」並無貪污，宣佈納吉喺兩宗案中無犯法，並指示反貪會將呢兩宗案件刪file了結。

美國司法部嘅調查顯示，26億令吉其實係嚟自Tanore金融機構，間接駁斥總檢察長阿班迪嘅沙特阿拉伯王室捐款論調。

呢件案件係馬來西亞史上最大嘅貪污案件，依家案件仲審訊調查緊。

2020年7月28號，吉隆坡高等法庭宣判，納吉涉及一馬弊案嘅「SRC洗錢案」嘅7項指控全部成立，判處監禁12年同罰款2億1000萬令吉，如果交唔到罰款就加監5年。

### 鮋魚潛艇軍購案

 
喺法國方面，有4名法國企業前高層被逮捕，而喺馬來西亞方面，案件仍調查緊。

### 369間沙撈越學校太陽能同柴油合約弊案
馬智禮馬烈揭露Jepak控股喺無接受招標下，獲頒超過10億令吉，反貪局已進行調查。之後，前首相納吉嘅特別助理被逮捕，民都魯一間公司嘅董事亦被逮捕，以及幾名董事同律師被扣留問話。

### [[2018年馬來西亞大選|第14屆大選]]開票夜首相署盜竊案
呢件案件涉及350萬令吉現金，依家已逮捕首相署1名保安主管同16名保安人員並充公佢哋嘅貴重資產，分別係97萬8800令吉現金，5部轎車（福士Golf GTI跑車、3部豐田、1部國產Alza休旅車），11部電單車（5部Yamaha，其他係豐田）。截至8月15號，反貪會只取回147萬令吉，其余嘅錢已經花哂。

### 幹訓局虛報60萬令吉案
9名官員同6名公司持有人被逮捕，沙撈越州內涉及20間公司嘅138名證人被傳召錄供。

### 機場官員收賄案
2018年8月6號，一名亞庇國際機場官員涉及收取3萬6500令吉嘅賄金被捕。同月9號，反貪會扣留一名機場輔警，佢涉嫌收取1300令吉賄金畀行李超重嘅乘客上機，同時亦逮捕一名同佢狼狽為奸嘅機場職員。

### 600萬令吉洗錢案
2018年8月27號，反貪會逮捕一名涉嫌洗黑錢並擁有「丹斯里」頭銜嘅國大黨前副主席，嗰名疑犯第二日被押去新山法庭面控。

## 納吉登上反貪會嘅貪污罪犯資料名單
 
2020年9月14號，第六任馬來西亞首相納吉阿都拉薩登上馬來西亞反貪污委員會嘅貪污罪犯資料名單，成為大馬史無前例第一名列榜嘅前首相，同埋呢項貪污罪犯名單中最高嘅前公職人員。

## 參考

## 連出去
*
樂壇Teen后

《**樂壇Teen后**》（，***Hannah Montana***）係套2006年由和路迪士尼出品嘅美國處境喜劇，主角係麥莉希拉。

## 卡士
*麥莉希拉
*Billy Ray Cyrus
*Jason Earles
*Emily Osment
*Mitchel Musso
*Moisés Arias
*Madison Pettis
*Frances Bay
*艾殊莉緹絲黛爾

## 拎

*
90男歡女愛

《**90男歡女愛**》（，***When Harry Met Sally...***）係套1989年上畫嘅美國愛情喜劇片，由做導演，諾拉艾芙朗編劇，主演係比利基斯度、美琪賴恩、嘉莉菲絲、。

## 卡士
* 比利基斯度 飾演 Harry Burns
* 美琪賴恩 飾演 Sally Albright
* 嘉莉菲絲 飾演 Marie
*  飾演 Jess
*  飾演 Joe
*  飾演 Alice
*  飾演 Amanda Reese
*  飾演 Ira Stone
*  飾演 Helen Hillson
*  飾演 女顧客
*  飾演 man on aisle

## 拎

* 
* 
* 
*
各位觀眾晩安

《**各位觀眾晚安**》（，***Good Night, and Good Luck.***）係套2005年上畫嘅美國劇情片，主角係佐治古尼。

## 卡士
*David Strathairn
*佐治古尼
*Jeff Daniels
*Grant Heslov
*Patricia Clarkson
*Frank Langella
*Ray Wise
*Alex Borstein

## 拎
*官方網站 	 
* 	 
*
*Good Night and Good Luck on Yahoo! Movies - Cast
*David Strathairn Online – contains photos, multimedia, quotes, and commentary
*Extensive film coverage at Clooney Network
*McCarthyism and the Movies
*Joe and Shirley Wershba interviewed on Eric Kuhn's college Radio Show
*Good Night, And Good Luck. Script
天堂無門

《**天堂無門**》（，***Saul fia***）係套2015年上畫嘅匈牙利劇情片，主角係Géza Röhrig。呢套戲攞到第88屆奧斯卡金像獎最佳國際電影。

## 卡士
*	Géza Röhrig
*Sándor Zsótér
*Levente Molnár
*Urs Rechn
*Christian Harting
*Marcin Czarnik
*Björn Freiberg
*Jerzy Walczak
*Mihály Kormos
*András Jeles
*Ákos Orosz

## 拎

*
*
*
*
*
*
拉斯洛尼美斯

**拉斯洛尼美斯**（，，）係匈牙利一個電影導演，喺2004年出道，出名嘅作品有《天堂無門》。

## 拎

* 
* 

類:電影導演
市場情緒

**市場情緒**（；）指一個金融市場入面投資人嘅普遍態度，大致上可以分兩種：
*牛市（bullish）指啲投資人普遍預期個金融市場嘅價值會升，而
*熊市（bearish）指啲投資人普遍預期啲價值會跌。

市場情緒由投資人嘅心理主宰，有陣時可以搞到金融市場有大嘅上落。
## 睇埋
*投資
*經濟泡沫
馬來西亞第二國產車

**馬來西亞第二國產車私人有限公司**（），通常簡寫做**Perodua**（）或者**第二國產車**，部分情況下簡稱做**國產**，係馬來西亞最大嘅汽車制造商，寶騰喺其後。第二國產車喺1993年成立，並喺1994年8月推出第一架汽車，Perodua Kancil（靈鹿）。「M2」係指成立第二國產車或者最高機密時嘅代號。由馬哈迪擔任馬來西亞第4任首相開始，大發工業已擁有51%嘅股權，而第二國產車佔有49%股權。

最初，第二國產車主要生產小型同超小型汽車，避免同普騰嘅車款重疊。但後來，佢哋嘅目標市場已開始重疊。而Perodua Myvi（邁薇）更先後同Proton Savvy以及Proton Iriz展開激烈競爭。

第二國產車嘅汽車零件以前一直使用嚟自大發工業設計。喺第二國產車剛啱啱成立嗰時，大發工業就擁有佢20%股權，之後喺2001年增加至25%，並喺之後再增加至35%。2004年，第二國產車公司開始喺萬撓嘅工廠組裝豐田，並喺馬來西亞發售。

2016年，第二國產車賣出咗207,100架汽車，創下銷售記錄，而喺市場上嘅佔有率更係歷嚟最高，為35.7%。而家第二國產車有計劃由7.7億美元嘅投資計劃中斥資設立第二間汽車制造廠。

## 標誌

1997年，喺代號X555車款即將推出之際，Perodua舉辦咗一場新logo設計比賽。嚟自馬來西亞工藝大學建築系一名學生——Johnson, Ng Weng Kuan贏咗呢場比賽。1998年8月24號，Perodua喺推出馬來西亞第一架四驅汽車（Perodua Kembara）同時亦正式推出新嘅logo。

新logo保留咗'P'同'2'以及原有標誌嘅顏色，但係形狀改為橢圓形，睇落更加流暢、更有生氣。綠色象徵住對環境同社區嘅社會責任，紅色就象徵有能力嘅勞動團隊喺不斷發展且能夠順應全球化時代所帶嚟嘅挑戰。不過，喺Perodua生產嘅汽車上嘅logo中，原有嘅綠色同紅色被黑色取而代之，鉻浮雕就被保留。

## 口號
### 企業口號
*「保證卓越」（Kehebatan Yang Pasti）（1997年-2008年）
*「製造汽車，人民優先」（Building Cars, People First）（2008年–至依家）

### 產品口號
*「開心駕駛」（Happy Motoring）（第一代Perodua Kenari Aerosport，2005年）
*「這是種激情」（It's A Passion）（Myvi 2008年 小改款）
*「國家之愛」（The Love Of The Nation）（Myvi 1.5 SE）
*「和你一樣全能」（Versatile As You）（Alza 1.5）
Passion Engineered（第三代Myvi）

### 周年口號
*10年的卓越（10 Years of Excellence）（Perodua 10周年口號，2003年）
*20年的駕駛價值並超越（20 Years of Driving Value and Beyond）（Perodua 20周年口號，2013年）

## 圖

File:Perodua Kancil (first generation) (front), Kuala Lumpur.jpg|靈鹿
File:Perodua Kancil (first generation, third facelift) (front), Seri Kembangan.jpg|靈鹿第三次小改款（2002年）
File:Perodua Rusa (first generation, first facelift) (front), Kajang.jpg|Rusa
File:Perodua Kembara (front), Serdang.jpg|Kembara
File:Perodua Kenari (first generation) (front), Serdang.jpg|國產金絲雀
File:Perodua Kelisa (first facelift) (front), Kuala Lumpur.jpg|2004年版金龍魚
File:Perodua Myvi EZi original look 2006.jpg|第一代邁微（2006年）
File:Faceliftd Myvi.jpg|第一代邁微（小改款，2008年）
File:Perodua Viva (first generation) (front), Kuala Lumpur.jpg|Viva
File:Perodua Alza in Penang.JPG|Alza
File:2014 Perodua Axia SE in Cyberjaya, Malaysia (01).jpg|Axia（2014年）
File:Perodua Bezza Advance.jpg|Bezza（2016年）
File:Perodua Myvi 1.5 in Penang, Malaysia (1).jpg|第三代邁微（2017年）
File:2018 Perodua Alza AV in Penang, Malaysia (01).jpg|Alza第二次小改款（2018年）
File:2019 Perodua Aruz in Penang, Malaysia (1).jpg|Aruz
File:2019 Perodua Axia 1.0 SE (6).jpg|Axia第二次小改款（2019年）
File:2020 Perodua Bezza (front).png|Bezza（小改款）
File:2021 Perodua Ativa H (Malaysia) front view 01.png|Ativa
File:Perodua Aruz in Penang, Malaysia (1).jpg|Perodua Aruz


## 參考
馬式英文

**馬來西亞英語**（**Malaysian English**，**MyE**），正式叫**馬來西亞標準英語**（**MySE**），係一種喺馬來西亞用同講嘅英文。特別嘅係，馬來西亞英語係美式英語同英式英語嘅混搭，再加上馬來西亞慣用獨特語調而形成，類似星式英文。

馬來西亞英語包含好多當地口語獨特嘅字眼，係叫馬式英文（Manglish）。

## 概要
馬來西亞係一個種族多元化社會，馬來西亞英語亦係馬來西亞第二官方語言，作為第一官方語言馬來語以外嘅溝通語言。

由於英國曾經喺馬來西亞進行殖民統治，所以馬來西亞教育所傳授嘅英語係英式英語，語法、句子結構等方面都跟英式英語，但係腔調方面並無強調要求。

即使係噉，因受美國電影對馬來西亞嘅影響，馬來西亞英語語音亦混搭住美式英語或者個人母語，例如本地華語、馬來語、淡米爾語等。

## 口語特色
除咗自細受英語教育人士之外，馬來西亞人英語口語表達方式同美式英語有唔同，腔調同語匯有融入當地語言（馬來語、華語、閩南語、粵語）嘅情況，類似星式英文（兩者大多數時候可以互通）。

經常會喺句子尾部加上"la"（啦）、"meh"（咩）、"mah"（嘛）"ho"（嗬）、"aiyo"（哎喲）、"lo"（咯）、“oh”（哦）、“one”（的）等。同馬來西亞人或者新加坡人用英語交流時甚至會直接引用非英語詞匯，例如salah（錯誤或故障，源自馬來語）、tauke（老闆，源自閩南語）、ganjiong（緊張，源自粵語）等。呢種情況僅限口語表達以增加親切感，正式文書或者學校授課唔會用呢類詞匯。

### 重複用字
中文、馬來文同淡米爾文成日有重複用字嚟表達唔同意思，例如表達眾數、強調某樣嘢同埋重複。佢哋亦會喺溝通上用返同樣用詞，特別係強調緊某件事或者表達眾數。

例子：
*You don't noisy-noisy ah, I whack you later then you know. (Don't be too noisy or I'll discipline you later.)
*That boy you dated is the short-short one in the party is it? (Was the boy you dated the short one which we met at the party?)

## 馬式英文同星式英文分別
馬式英文同星式英文都有好接近嘅特徵同歷史發展。兩者之間嘅分別都係好細微，有時本地人都好難分清楚。整體嚟講，馬式英文比較多馬來語詞彙，因為馬來西亞馬來人人口佔全國大多數；而星式英語主要受福建話同華語所影響，因為華人佔新加坡大多數人口。

例如「kena」（一個馬來語字，係一個prefix為咗轉一個 action verb 去 passive form）會多啲喺馬式英文出現；而星式英文多數用字詞好似「liao」（福建話指 「already」），「nia」（福建話指「only」）。但係星式英文都成日用前面提及過嘅「kena」。馬式英語只係好少時間用「liao」。呢樣表達咗呢兩種語言之間互相影響，但係對於外國人嚟講會好難分得清楚。

## 參考

類:馬來西亞語言
十架七言

**十架七言**，天主教稱為**架上七言**，係指基督教傳統上認為耶穌畀人釘十字架至死亡期間所講嘅七句話，記錄喺《新約聖經》四卷福音書入面。呢七句說話係基督教信仰入面好重要嘅默想內容，反映咗耶穌嘅人性同神性，特別喺祂受苦同犧牲中嘅愛。

## 七言
### 第一言
「父呀！赦免佢哋，因為佢哋所做嘅，佢哋唔知道。」《路加福音》23章34節

背景：耶穌被釘十字架時，面對住士兵嘅羞辱、群眾嘅嘲笑，甚至係釘佢十字架嘅人嘅暴行。耶穌無詛咒或者反抗，而係為佢哋祈禱，請求天父赦免佢哋，「因為佢哋所做嘅，佢哋唔知道。」

神學意義：呢句說話顯示咗耶穌無條件嘅寬恕，係基督教信仰中赦罪恩典嘅核心。

### 第二言
「我話你知，今日你要同我喺樂園度喇。」《路加福音》23章43節

背景：耶穌釘十字架時，兩邊都有罪犯。其中一個譏笑耶穌，但另一個悔改，承認自己嘅罪，並請求耶穌紀念佢。耶穌應承佢，話佢當日就會同佢一齊喺樂園。

神學意義：呢句話反映咗救恩嘅即時性，只要悔改同信靠耶穌，唔論罪人過去點樣，都可以被接納同拯救。

### 第三言
「阿媽，睇吓，你個仔。睇吓，你嘅阿媽」《約翰福音》19章26-27節

背景：耶穌喺十字架上見到佢嘅母親馬利亞同門徒約翰，佢將馬利亞托付畀約翰，亦將約翰交畀馬利亞，話畀佢哋聽，佢哋之後要互相照顧。

神學意義：呢句說話表達咗耶穌嘅人性同孝心，喺受苦之中仍然掛念自己母親嘅需要。同時，呢個舉動亦象徵基督徒之間嘅屬靈家庭關係。

### 第四言
「我嘅上帝！我嘅上帝！點解離棄我？」《馬太福音》27章46節，《馬可福音》15章34節

背景：呢句說話係耶穌喺十字架上最痛苦嘅時候所發出嘅呼喊，引用咗《詩篇》22篇1節嘅內容。佢背負世人罪孽，經歷完全與天父隔絕嘅孤單。

神學意義：呢句話反映咗耶穌為咗世人嘅罪而承受咗神嘅忿怒同審判，同時亦表達佢嘅人性情感。對基督徒而言，佢嘅犧牲帶嚟咗救贖。

### 第五言
「我口渴」《約翰福音》19章28節

背景：耶穌喺十字架上經歷咗長時間嘅折磨，身體極度缺水，佢講出「我口渴」呢句話，係佢肉身痛苦嘅真實反映。呢句話同時應驗咗《詩篇》69篇21節嘅預言：佢會被賜畀苦酒。

神學意義：呢句話提醒人哋，耶穌唔單止係神，佢亦係完全嘅人，會體驗飢渴同痛楚，表現佢嘅真實人性。

### 第六言
「成喇」《約翰福音》19章30節

背景：當耶穌完成佢嘅救贖工作—即係為世人嘅罪付上代價之後，佢宣告「成喇」。呢句話唔係失敗，而係勝利，表示佢嘅使命完成。

神學意義：呢句話標誌住耶穌嘅救贖工作已經圓滿結束，信徒喺佢嘅恩典中可以得著完全嘅拯救同自由。

### 第七言
「父呀，我將我嘅靈魂交喺你手度！」《路加福音》23章46節

背景：喺耶穌生命嘅最後時刻，佢選擇用信靠天父嘅祈禱結束佢嘅生命，表現完全嘅順服。呢句話係引用自《詩篇》31篇5節。

神學意義：呢句話顯示咗耶穌對天父完全嘅信任，提醒基督徒要將自己嘅生命交畀神，無論係生或者死，都可以安然倚靠。

## 出面網頁
*十架七言
雞蛋糕 (搞清楚)

**雞蛋糕**、**雞卵糕**可以指：
*中式雞蛋糕，中式傳統蛋糕
* 小加須底羅（），一種源於二戰後日本關西嘅小食，喺台灣作為街邊零食賣，台灣叫雞卵糕。類似香港小食雞蛋仔，但口味同形狀又唔完全一樣。
*
*雞卵糕 (水煮蛋餡)，一種中間夾有水煮蛋嘅蛋糕
**韓式雞蛋糕（）
丁醇

**丁醇**（，英文：**Butanol**）（分子式：C4H9OH）係有四個碳原子嘅醇，有四種：

## 睇埋
* 醇
戊醇

**戊醇**（，英文：**Pentanol**）（分子式：C5H11OH）係有五個碳原子嘅醇，有以下呢幾種：

:

## 睇埋
* 醇
廿一烷

**廿一烷**（，heneicosane）係烷烴一種，每個分子有21個碳原子同44個氫原子，化學符號。
己醇

**己醇**（，英文：**Hexanol**）（分子式：C6H13OH）係有六個碳原子嘅醇，有以下呢幾種：

:

## 睇埋
* 醇
廿二烷

**廿二烷**（，docosane）係烷烴一種，每個分子有22個碳原子同46個氫原子，化學符號。
廿三烷

**廿三烷**（，tricosane）係烷烴一種，每個分子有23個碳原子同48個氫原子，化學符號。
廿四烷

**廿四烷**（，Tetracosane）係烷烴一種，每個分子有24個碳原子同50個氫原子，化學符號。
擁有權

**擁有權**，或**所有權**，就係對一嘢嘅物權，即對直接、全面、排他性咁控制財產嘅權力。

## 睇埋
*股票
丁烯

**丁烯**（，英文：**Butene**）（分子式：C4H8）係有四個碳原子嘅烯，有四種：


File:But-1-ene-3D-balls.png|1-丁烯
File:Cis-but-2-ene-3D-balls.png|順-2-丁烯
File:Trans-but-2-ene-3D-balls.png|反-2-丁烯
File:Isobutylene-3D-balls.png|2-甲基丙烯


## 睇埋
* 醇
丙二烯

**丙二烯**（，英文：**Propadiene**）（分子式：H2C=C=CH2）係有五個碳原子嘅烯，有四種：


File:But-1-ene-3D-balls.png|1-丁烯
File:Cis-but-2-ene-3D-balls.png|順-2-丁烯
File:Trans-but-2-ene-3D-balls.png|反-2-丁烯
File:Isobutylene-3D-balls.png|2-甲基丙烯


## 睇埋
* 醇
2-甲基-1,3-丁二烯

**2-甲基-1,3-丁二烯**（英文：**2-methyl-1,3-butadiene**）（分子式：C5H8）係由五個碳原子組成嘅烯，又叫做異戊二烯，係天然橡膠嘅原材料。

* 醇
環烷烴

**環烷烴**（，英文：**cycloalkane**）（分子式：CnH2n）係有n個碳原子嘅環形烷烴。

## 睇埋
* 烷烴
丁二烯

**1,3-丁二烯**（，英文：**butadiene**，分子式：C4H6）係有四個碳原子嘅二烯烴。

## 睇埋
* 醇
環丁烷

**環丁烷**（，英文：**Cyclobutane**）（分子式：C4H8）係有4個碳原子嘅烷。

## 睇埋
* 烷烴
環丙烷

**環丙烷**（，英文：**Cyclopropane**）（分子式：C3H6）係有3個碳原子嘅烷。

## 睇埋
* 烷烴
環己烷

**環己烷**（，英文：**Cyclohexane**）（分子式：C6H12）係有6個碳原子嘅烷。

## 睇埋
* 烷烴
環戊烷

**環戊烷**（，英文：**Cyclopentane**）（分子式：C5H10）係有5個碳原子嘅環形烷。

## 睇埋
* 烷烴
劉楚堯

**劉楚堯**原名**劉長江**，係中國網絡名人。佢曾經被中國官方媒體廣泛宣傳佢放棄網絡名人高薪去做軍人，但係之後被揭發曾經喺網上出售色情影片。

## 經歷
根據中國大陸媒體嘅報導，佢阿爸都曾經係一名軍人，佢自細就聽著軍人嘅故事長大。

而佢本人攞過全國健美冠軍，同埋有營養師嘅資格。喺2020年，佢簽咗一間經理人公司，變身成為網絡紅人，喺抖音直播，得到咗一啲演出機會。

### 參軍後先被包裝為民族英雄，後被揭發賣色情片
2021年大學畢業嗰陣，佢報名參軍，通過體檢同政審後，佢告別Fans兼經理人公司解約，又話「參軍光榮，永不後悔！」。

之後劉長江參軍嘅故仔，即時被包括央視、新華社等中國官方媒體廣泛報道，形容係「棄60萬年薪參軍」嘅小鮮肉，但之後隨即有網民發現，佢曾經喺網上賣自拍嘅同性色情影片。有網民就形容事件係中國官媒集體炒車，又話件事好笑，事後中國官媒好多都刪咗呢啲宣傳新聞，而劉長江自己嘅微博賬戶亦被刪。

## 參考


類:中華人民共和國軍人
類:劉氏
湯文亮

**湯文亮**（**FILE Tong**）係香港生意人，紀惠集團副主席，行政總裁。

## 生涯
湯文亮後生跟過澳門賭王傅老榕、傅三夫人等人學賭技同埋賭場管理。1966年澳門發生暴動，湯文亮去香港浸會書院讀化學，讀咗一年就同屋企人去加拿大讀書。

佢學成之後返咗香港，跟姐夫廖烈正學做生意，而廖烈正本身係廖創興銀行嘅家族成員。去到1976年，佢同佢家姐廖湯慧靄、細佬湯子亮一齊創立咗紀惠集團。佢名義上係集團創辦人之一不過主要營運者係佢家姐，因佢本人全職細佬，除賭技外並無其他專長，但賭輸不會介懷，如2016年判斷失誤，「爆煲」言論挑戰輸咗，笑指便輸，只憑家姐餘蔭先可當個掛名主席。但仍不時發表惹火言論，湯文亮2021年價跌加碼，接受傳媒訪問曾經說過「李嘉誠應該後悔」、「我嗰幾層空置率係零」，似乎對香港資產買入價及長線收租策略相當滿意，但2020年以來受房地產市場大插水，2024年，湯文亮最新在其Facebook專頁上宣布：「太多雜音，為免影響公司銷售策略，收筆一年。」，引得網民嘆，冇咗好多笑料。而早年低價買入商業資產的一眾「神級投資者」，往年受惠寬鬆環境風口，物業資產起飛暴升，但若果未能在高峰期沽貨走人，終跌落神壇，因手中操作嘅中環蝕賣，也成單一樓面輸得最多紀錄保持者，2025年，湯家家姐、紀惠集團主席廖湯慧靄近年以24亿美金身家位列富豪榜第35位，比去年下跌10位，身家縮水9億美金（約70億港幣），湯家家族身家大幅蒸發。

## 個人榮譽
* 世界華商投資基金會「世界傑出華人獎」（2010年）
* 香港浸會大學榮譽大學院士（2016年）
* 佢為咗家姐，以逾7.62億元購入中環中心，2018年每方呎3.1萬元，原為中環中心拆售以來呎價最低的成交，再於2019年及2021年兩度加碼，不過呎價進一步下跌至2.95萬及2.7萬元，而佢自住、全層大裝修僅僅3年叫價2億元，2025年以1.38億元沽出，劈價大約31%，蝕賣多筆物業，成為全港單一樓面輸得最多記錄保持者。

## 社會公職
* 香港浸會大學諮議會榮譽委員（2014-2023）
* 香港浸會大學諮議會成員（2023-現任）
* 香港浸會大學校友會會長（2023-現任）

## 個人著作

## 政治立場同爭議
湯文亮曾經多次發表一啲親中嘅政治觀點，有時會混雜假新聞，佢又喺中美貿易戰經常喺報紙專欄撰文力撐中國，呢啲亦同環繞佢嘅爭議有唔少關係。

### 針對《香港人權及民主法案》嘅言論
喺2020年3月9號，美股大幅下跌，湯文亮喺個人社交網站嗰度話，係因為佩洛西為咗幫香港社運人士而推出《香港人權與民主法案》所致，結果引起網民唔少批評，而美股股價亦喺第二日反彈。另外，佢又曾經喺2020年3月10號話，如果美國喺半年內實施人權法，佢就「將個file吞落肚」。去到8月7號，美國宣布制裁11名侵犯香港人權自由嘅中港官員，佢就話制裁無關人權法，叫人唔好話佢輸，於是佢從此得到「快勞湯」嘅名稱 (「快勞」即係英文「file」嘅港式粵語讀法)。

### 否認新疆維吾爾族人人權問題
喺2021年3月29號，佢喺地產資訊網發表文章，否認新疆維吾爾族人種族滅絕問題，又話佢哋喺棉花田工作全部都係自願，唔係被逼奴役，歐美政府話幫佢哋其實係害咗佢哋。佢仲話，美國搵唔到證據證明新疆維吾爾族人種族滅絕嘅問題。

### 發佈17萬BNO移英港人回流假新聞
喺北京未經香港人同意強行訂立《港版國安法》之後，英國政府推出咗BNO簽證幫助香港人。湯文亮喺2023年4月發佈假新聞，話有17萬香港人攞住簽證之後回流，但之後被事實查核實驗室嘅人查證講法唔正確。

## 攷

類:香港浸會大學榮譽大學院士‎‎‎
類:世界傑出華人‎‎‎
類:澳門人‎‎‎
文亮‎‎‎
以牙還牙

**以牙還牙**（**tit for tat**）係博弈論上嘅一種策略，指「無論如何，喺第一次博弈嗰陣都揀合作；然後每次博弈嗰陣都做對手喺打前嗰次博弈做嘅嘢。」嘅做法。呢種策略雖然簡單，但喺監躉困境博弈當中好有效。

**有原諒嘅以牙還牙**（**tit for tat with forgiveness**）就係指「以牙還牙，但每次要揀背叛嗰陣都有 1 - 5% 嘅機會率會改為揀合作」。

**以牙還兩牙**（**tit for two tats**）同以牙還牙一樣，不過等對手背叛兩次之後自己先至郁手背叛。
蜈蚣博弈

**蜈蚣博弈**（**centipede game**）喺博弈論上係一種博弈。想像兩個博弈者，佢哋有一個裝住錢嘅壺，喺任何一刻，個壺會喺是但一個博弈者手上，每當個壺去到一個博弈者手上嗰陣，佢有兩個選擇：
*由個壺嗰度攞錢，而且呢一吓攞嘅量多過之前嗰吓攞嘅（背叛）；
*將個壺傳俾對手（合作）；噉做會令自己「第時由個壺嗰度得到嘅錢嘅量」增加；
於是博弈者就要面對好似監躉困境噉嘅處境－合作令到大家齊齊得到多啲錢，或者背叛搞到大家總所得少咗。

## 攷
食客困境

**食客困境**（**unscrupulous diner's dilemma**）喺博弈論上係一種博弈，基本上就係有 n 個參與者嘅監犯困境（prisoner's dilemma）：想像 n 個人一齊出去食飯，而喺臨落單之前，佢哋同意埋單嗰陣每個人俾嘅錢會係總錢除以 n；於是家陣每個人都會決定要嗌「貴嘅嘢食」定「平嘅嘢食」，假想貴嘢食好味啲，但未至於好味到啲人會肯喺單獨食飯（要自己俾嗮個價錢）嗰時嗌，形成咗一個好似監躉困境噉嘅情況－如果其中一位食客嗌貴嘢食，噉就最後大家齊齊要俾多啲錢，但同時，如果佢嗌貴嘢食而第啲食客嗌平嘢食，佢就著數咗。

## 攷
學神出沒注意

《**學神出沒注意**》（）係香港電視娛樂製作嘅真人騷節目，由強尼、陳嘉倩、蔡宛珊、曾贊學、鄺旨呈同李賢主持，2021年4月12號到4月30號逢禮拜一到五23:00-23:30喺ViuTV播。除咗強尼之外嘅其餘五位節目主持會化身「學神」學車。

## 學車主持陣容
 

## 每集一覽

## 出面網頁
*ViuTV：學神出沒注意

## 電視節目變遷
盛夏友晴天

《**盛夏友晴天**》（，***Luca***）係套2021年上畫嘅美國動畫片，由彼思動畫製作室整成。

## 卡士

## 拎

* 
* 
* 
* 
* 
* 
* 
* 
*
馬來武術

**馬來武術**（、米南佳保語：silek），音譯**席拉或是班卡西拉**，亦叫**馬來防身術**，係馬來西亞、印尼、汶萊、新加坡、泰國、菲律賓等地流行嘅一種傳統武術、防身術，為馬來文化重要一環，喺7世紀開始盛行。呢種防身武術源自印尼蘇門答臘同爪哇，全面踢、打、摔、拿技術都有，有時會結合音樂作為舞蹈展出，具有好高嘅觀賞性。呢種武術亦係東南亞運動會嘅比賽項目之一。

## 好處

馬來武術主要有四個主要方面，分別係：
* 精神方面：馬來武術可以建立同發展一個人嘅良好個性同高尚品格。古代武術大師通常必須經歷冥想，冥想或神秘主義其他方面嘅各個階段，先可以獲得最高嘅知識水平。
* 藝術同文化方面：彭卡克（Pencak）一詞通常用傳統嘅音樂同服裝嚟描述馬來武術舞蹈嘅藝術形式。
* 武術方面：自信同自決對於掌握馬來武術好重要。Silat一詞傾向於強調武術技巧嘅技術方面。
* 運動方面：戰士會通過武術身體鍛煉嚟調節思想。競爭只係一少部分，體育方面包括比賽形式嘅演示同表演，無論係單打、雙打定係小隊。

## 武器

同其他大多數古代搏擊藝術一樣，馬來武術最初喺歷史上着重用武器多過赤手空拳。雖然今時今日唔再係噉，但係馬來武術學校都會包含武器，作為武術重要一環。馬來武術包括各式各樣嘅武器，以下係歸納為古典風格嘅標準配置。另外，亦會教授一啲「秘密」武器畀高階學生。

* ***Toya***: 通常用藤嚟製造，有時亦會用木或者金屬。
通常5-6英尺長，直徑1.5-2寸長。 

* ***Tombak/Lembing***: 
用竹、鋼或者木做嘅矛或者標槍。有時會喺刀片附近加啲馬毛。
* ***Parang***:
似彎刀嘅菜刀，長10到36英寸不等。
****Golok***: 重嘅切肉刀，有10到20英寸長，刀片中央最重。
* ***Pisau***: 任何一種短刀。
* ***Kris***: 
將唔同類型的金屬折疊一齊，然後用酸性洗滌嘅雙刃匕首
(Double-edged dagger made by folding different types of metal together and then washing it in acid.)

* ***Sabit/Celurit***:
一把鐮刀，通常用嚟耕種同收割嘅鐮刀。
 
* ***Tongkat/Galah***: 短棍或者棍棒

* ***Pedang***: 
一種劍，通常係單刃，一係直或者微彎。通常15-35英寸長，刀片有10英寸以上長。 

(Sword, most often single-edged and either straight or slightly curved. Usually measures 15-35 inches overall with a blade upward of 10 inches long)

****Klewang***: 
單刃長劍，尖端附近有一個突出嘅凹口
(Single-edge longsword with a protruding notch near its tip)

* ***Chabang***:
短柄三叉戟，字面意思係「支條」
 (Short-handled trident, literally meaning "branch")

* ***Selendang***: 
一條可以用嚟勒、抓實同攪打嘅絲
(A silk that can be used for strangling, grappling and whipping)
* ***Kerambit***: 一把似爪嘅細彎刀

## 技巧

基本上馬來武術技巧好唔同，其中喺印尼群島嘅風格同動作都各有不同。各個學科都可以好似Aceh咁有攻擊性，好似巴厘咁規避，或者介乎兩者之間。佢哋可以專注喺打擊（pukulan）、踢（tendangan）、鎖（kuncian）、武器（senjata），甚至係精神發展，而唔係身體戰鬥技巧。大多數花式專於以上其中一種或者兩種，但仍會喺一定程度上充分利用嗮佢哋。某啲特徵傾向喺特定地理區域中佔主導地位：

* **踢** - 西蘇門答臘、 北蘇門答臘
* **手/手擘** - 雅加達、西爪哇、蘇拉威西島、 加里曼丹
* **掙扎** - 東爪哇、 蘇門答臘
* **擊**（手同腳）- 巴厘、 中爪哇、 馬都拉

### 姿勢同步驟
初學學生首先會學基本身體姿勢同步驟。「langkah」係喺戰鬥中將腳由一個點移去另一個點嘅方法。馬來武術有幾個基本步驟，叫「langkah 8 penjuru」或者「eight directions of steps」。當練習「langkah」時，傳統音樂成日用嚟做改變身體姿勢嘅信號。

「Langkah」連同預設姿勢一齊教，為防衛自己或者發動攻擊定下基礎。最基本姿勢係紮馬（*kekuda* 或者 *kuda-kuda*），呢個站立姿勢可以令身體企得更穩定。其他姿勢可以訓練腳、腿、大髀、臀部同背部。其他主要姿勢有中間姿勢、側面姿勢同前向姿勢。喺老虎爬行姿勢，身體要保持低，抱住地下低矮嘅位置，呢種姿勢喺 Minang silek 好常見。姿勢實際上係「langkah」、身體姿勢同動作嘅結合。通過正確咁運用，馬來武術者無論喺企喺度、蹲低定係坐低都可以攻擊或者防衛自己，同埋由一笪地方轉移去第二度。當學生熟悉姿勢同「langkah」時，所有呢啲方法都可以結合埋一齊。

## 國際性比賽
主要國際性比賽係 Pencak Silat World Championship，由 PERSILAT 舉辦。呢個比賽每2-3年舉辦一次。多過30個國家隊參加最近喺雅加達(2010)、清萊（2012）同布吉（2015）舉辦嘅比賽。 

## 參考
魔龍王國

《**魔龍王國**》（，***Raya and the Last Dragon***）係套2021年上畫嘅美國動畫片，製片商係和路迪士尼動畫工作室。

## 卡士

## 拎

* 
* 
* 
* 
* 
* 
* 
* 
* 
*
靈魂奇遇記

《**靈魂奇遇記**》（，***Soul***）係套2020年上畫嘅美國動畫片，製片商係彼思動畫工作室。

## 拎

* 
* 
* 
* 
* 
* 
* 
* 
* 
*
報仇

**報仇**（**revenge**，口語又叫**fuk6 coek3**）係指一個個體因為覺得報仇對象之前害過自己，而做啲嘢去傷害報仇對象。

## 宗教觀
《聖經》入面亦有關於復仇嘅經文，舊約聖經《出埃及記》第21章入面曾經提及「以眼還眼、以牙還牙」，代表如果被另一人冒犯嗰陣，最多只能夠用相同尺度還手，但係相關內容可能只係因為當時以色列人從埃及去到迦南（應許之地）嘅時候面臨當地外族侵擾時嘅反應，例如喺約書亞記入面敘述對耶利哥等外族民眾進行屠殺等（據聖經描述，係上帝「不悅」當時外族拜偶像同埋及姦淫罪等「罪惡」行為）。

但到咗新約聖經時代，耶穌教人要以憐憫代替報復（《馬太福音》第5章）。

## 喺唔同場景嘅形容

### 政治層面
*喺台灣，國民黨不時支持一啲針對泛綠人士嘅罷免案，而泛綠人士有時就會形容呢啲係因為國民黨嘅前高雄市長韓國瑜喺得到泛綠陣營嘅支持下被罷免，所以國民黨嘅支持者發起報復性罷免。
*喺香港反送中運動入面，香港警察由於對示威者施予過份暴力而備受批評，有部份聲音甚至指香港警察有份導致一啲示威者（例：周梓樂、陳彥霖）不幸喪生，於是，示威者就提出「香港人報仇」嘅口號。
## 參考
黑白魔后

《**黑白魔后**》（，***Cruella***）係套2021年上畫嘅美國劇情片，主角係愛瑪史東。

## 卡士
*愛瑪史東
*愛瑪湯遜
*Paul Walter Hauser
*Joel Fry

## 拎

* 
* 
* 
* 
* 
*
不死喪軍

《**不死喪軍**》（，***Army of the Dead***）係套2021年上畫嘅美國喪屍片。

## 卡士
*Dave Bautista
*Ella Purnell
*Ana de la Reguera
*Theo Rossi
*Chris D'Elia
*Huma Qureshi
*Garret Dillahunt
*Raúl Castillo
*Omari Hardwick
*真田廣之
*Matthias Schweighöfer

## 拎
* 
*